
VIRO DOCTISSIMO 

W. II. D. SURINGAR 

S. P. D. 

M. des AMORIE van der HOEVEN. 



Cum nuper, Vir Praestantissime, secundum volumen 
legerem Historiae tuae Criticae Scholiastarum Latinorum, 
factum est ut nonnulla, quae leviter attigisti, si accura- 
tius pertractarem , operae pretium facere posse mihi vL 
derer. Neminem autem noveram, cujus judicio potius ea 
subjicere vellem, quam Tuo, qui in hac parte literarum 
habitas plane et regnas. Quare ausus sum, Vir Doctissi- 
me, epistolam ad Te mittere, quamvis prorsus, ut opinor, 
Tibi ignotus. Quam audaciam ut boni consulas, et me si 
errantem deprehenderis , amice candideque commonere ve- 
lis, per Te literarum amorem obtestor. 

Quaestio, quam primo loco tractare mihi proposui, 
haec est: Exstant in Terentium scholia Aelii Donati, in 
Virgilii Aeneida Commentarius Tiberii Claudii Donati. 
Quaeritur utrum eidem an diversis auctoribus debeantur. 
Tu, Vir Doctissime, in eam sententiam pronus es, ut putes 
utrumque opus ab uno scriptore profectum cssc. Duobus 
argumentis in hanc rem uteris, Hist. Crit. L p. 8o, et 

II. p. 52. Primo censes non adeo urgendam esse nominum 
diversitatem , cum Lindenbrogius testetur Terentii inter- 
pretem, Aelium Donatum, ab antiquis vocari Claudium 
Tiberium, etiam in vetustissimo Codice Ms. , quem ipse 
Florentiae viderit in Bibliotheca ducis Hetruriae. Scripsit 
Lindenbrogius in notis ad titulum commentariorum Donati 
in Terentium, pag. 63i editionis secundae a. 1623, haec: 
» (Aelii Donati) Ita expressim libb. Pithaeor. et P. Da- 
» nielis, quos hic authores sequor. Quamvis in Commen- 
» tariis Virgilianis, quae et illa Donato adtribuuntur. et 
» quidem ab antiquis , CL Tiberius vocetur. etiam in ve- 
» tustissimo Ms. Cod. quem Florentiae in Bibliotheca Ducis 
» Hetruriae vidi." Quorum verborum interpunctio minus 
accurata Te decepit. Nam in editione principe anni 1602, 
p. 621 rectius ita leguntur : » Quamvis in commentariis 
» Virgilianis (quae et illa Donato adtribuuntur, et quidem 
» ab antiquis) Cl. Tiberius vocetur." Scilicet antiqui 
scriptores testantur Donatum scripsisse coramentarios in 
Virgilium, sed nulli umquam antiqui Terentianum inter- 
pretem CL Tiberium Donatum appellaverunt : nec Com- 
mentario in Terentium, sed Virgiliano, hoc nomen prae- 
positum in Ms. Florentino vidit Lindenbrogius. Quare 
argumentum illud e nominum diversitate petitum , non 
parvi aestimandum duco. Celeberrimum fuit per totum 
raedium aevum Aelii Donati nomen, non tantum Teren- 
tianis Scholiis, sed multo magis Artibus grammaticis. 
Nusquam, quod sciam, pro Aelio Donato y nomen Tiberii 
Claudii in Mss. expressum invenitur. Contra commenta- 
rios in Virgilium constanter Codices tribuunt Tiberio 
Claudio Donato. Si probaverimus , hujus commentarii 
auctorem ab interprete Terentii diversum esse: a nostra 
parte stabit Codicum veterum auctoritas; disscntientium 
opinio conjectura nitetur. 

Altero argumento usus es hoc: Sanctus Hieronymus, 
Terentiani interpretis, Aelii Donati, discipulus, testatur 

magistrum suum in Virgilium quoque reliquisse commenta- 
rios. Sane hinc manifesto apparet, Donati ejusdem, qui 
Terentium interpretatus est, etiam exstitisse commentarios 
Virgilianos. Relinquitur quaestio de hoc commentario qui 
hodie suh nomine Tiberii Claudii Donati fertur, an sit 
idem quem memoravit Hieronymus. 

Mihi de hac re ita videtur (nam sententiam meam 
paucis verbis proponam, quam deinde latius confirmaho): 
Commentarius in Virgilium hodie superstes, qui nihil fere 
continet e veteri doctrina aut exquisita linguae Latinae 
scientia petitum, non est Aelii Donati, egregii commenta- 
toris in Terentium, eruditissimi viri. Quae vero Servius 
passim citavit Donati in Virgilium scholia, videntur esse 
ex ipsis illis Aelii Donati, qui Terentium explicavit , 
Virgilianis commentariis , de quibus locutus est Hieronymus : 
diversa utique sunt a commentario Tiherii Claudii Donati, 
qui exstat hodie. Postremo: Vita Virgilii quae sub Donati 
nomine fertur, ejusdem Donati est quem passim citat Ser- 
vius, fuitque praefatio sive prolegomenon commentarii ejus 
in Virgilium. Praefatio igitur sola superest: caetera perie- 
runt, exceptis fragmentis, quae servarunt Servius et alii. 

Commentarhim in Aeneida, qui suh Donati nomine 
cxstat, alium Jiabuisse auctorem quam scholia in Teren- 
tium, vcl ex sola nominum diversitate opinati sunt multi. 
Ipse citasti Fabricium, Saxium, et Heynium. Adde Henr. 
Stephannm, de delectu in lection. Virg. p. 69; Harlesium, 
Brev. Notitia, Lips. i8o3 p. 239. Hoc autem nescio an 
quisquam inquisiverit accuratius, utrum is commentarius 
sit idem , quem olim usurpavit et saepe citat Servius. 
Legi in eo quae Servius citavit, uno verbo affirmat Fa- 
bricius in Bibl. Lat. T. n. (ed. 1721) p. 247: idem uno 
verbo negat Ptolemaeus Fiavius in Coujectaneor. Centur. 
cap. 95, ac diversi putat esse auctoris opus. Et ego 
diversum esse scriptorem existimo. Primo, Donatus quem 
citat Servius ad Bucolica quoque ct Georgica commenta- 

tus erat. Jam hinc apparet, eundem esse non posse. Nam 
noster ille ad solam Aeneida scripsit. Ex annotatione ad 
lib. VII, v. 645, et epistola ad finem apparet, totum 
opus harum Interpretationum duodecim libris conclusum 
fuisse, quibus totidem Aeneidos volumina explicarentur, 
ac postea iis auctorem addere voluisse decimum tertium 
librum ad illustranda nomina propria quae in sola Ae- 
neide legerentur. His libris opus continetur plane inte- 
grum et plenum, initio praemissa praefatione, ad calcem 
addito epilogo. Non igitur his Interpretationibus etiam 
Bucolica et Georgica auctor complexus est aut voluit 
complecti. Nec dici potest (quod jam per se non admo- 
dum probabile est), a commentario in Aeneida prorsus 
scparatos libros eum scripsisse ad Bucolica et Georgica. 
Nam praefatione, qua hunc commentarium inchoavit, satis 
manifesto ostendit, nihil eo usque Virgilianarum interpre- 
tationum se edidisse. Vide vel ipsum initium: » Post 
»illos, inquit, qui Mantuani vatis mihi carmina tradide- 
» runt, postque illos a quibus in Aeneidos libris quasi 
» quidam solus et purior intellectus expressus est , silere 
» melius erat , quam loquendo crimen arrogantiae incurrere. 
» Sed cum viderem et caetera. Neque etiam ullo modo 
veri simile est, post absolutum in Aeneida commentarium , 
alios de Bucolicis et Georgicis libros Donatum nostrum 
addidisse. Siquidem ex epistola ad finem operis apparet, 
jam tunc eum in extrcma senectute fuisse positum, et 
dubitasse adeo an librum tertium decimum, quem de 
nominibus propriis in Aeneide subjungere moliebatur, 
absoluturus esset. Num absolverit, ignoramus: certe non 
credibile est , postea integros de Bucolicis et Georgicis com- 
mentarios aggressum esse, aut ad finem perduxisse. Atque 
id praeterea factum esse vix potuit, si vera sit opinio, 
adversus quam haec disputo: eundem esse hunc nostrum 
Donatum atque illum quem citat Servius. Nam eidem 
ipsc Servius tribuit Vitam Virgilii, quae hodiequc sub 

cjus nomine fertur: quacquc manifesto est pracfatio com- 
mcntariorum in Virgilium, ita quidem ut appareat horum 
auctorem a Bucolicis, non ab Aeneide, sumsisse initium 
interpretandi ; ut postea videbimus. Ergo ex hac prima 
ratione vel sola intelligitur , a nostro Donato diversum 
Donatum usurpasse Servium. 

Altera ratio, qua idem probatur, est haec, quod ea 
quae Servius e Donato citavit, in Tib. Claudio non le- 
gantur, ac nonnunquam pro iis alia, prorsus diversa. 
Loca Servii, ubi citatur Donatus, Tu collegisti, Hist. 
Crit. II. p. 37 sqq. : ego eadem iterum, quae quidem ad 
Aeneida pertinent, pro instituti mei ratione percurram. 

Servius ad II. Aen. 798 : » JExilio : ad 1 exilium. 
» Donatus contra metrum sensit, dicens: ex ///0, quasi 
» de ifib." 

In Tib. Cl. Donato nil tale ad h. 1. legitur. Nam 
quod hujus commentarii editiones in versu Virgilii, ubi 
ab eo citatur, pro exilio habeant ex Ilio: hoc scilicet 
editores pro arbitrio suo fecerunt, putantes id postulare 
Servii verba. In optimo Ms. Harlem. recte exilio scriptum 
reperi. Praeterea Donatus de quo locutus est Servius , 
sine dubionon tantum Virgilii verba ita scripta apposuerat, 
sed de hac scriptura et interpretatione monuerat , ut e 
verbis Servii et rei ipsius ratione satis intelligitur. — 
Ceterum Donatum a crimine violati metri ita defendisti 
Hist. Cr. II. p. 55, ut diceres eum fortasse Ilio fecisse 
bisyllabum. Eadem ratio in mentem venit Burmanno in 
notis ad Virgilium. Et eodem modo Clariss. Peerlkampus 
tuitus est N. Heinsium, qui Donati lectionem commen- 
daverat. 

ad HI, 242: » Vim plumis ullam. Naturale enim 
» est, ut eludat ictum plumarum levitas. Unde et addidit 
» plumis. Nam quod Donatus dicit, ideo eas fuisse invul- 
»ncrabiles, quia de Styge erant natae, non probatur." 

Nihil horum in Tib. Cl. Donato. — Byckius, qui 

multum in Donato versatus erat, et novam ejus editionem 
parabat, in Servio pro quod Donatus dicit y e Danielis 
editione scribendum putabat quod alii dicunt: quia hodie 
in Donato haec non leguntur. Enimvero hoc argumentum 
nihil valere potest, cum tot locis I» nostro Donato desint, 
quae ex Donati commentario Servius citavit. Similiter in 
scholio Servii ad VI. Aen. 177. pro Probus et Donatus 
eadem Danielis editio habet : Probus et ceteri commen- 
tatores. Item, ad VIII. Aen. 553: ut dicunt quidam, pro: 
ut dicit Donatus. His omnibus locis vulgatam scripturam, 
quam optimi codices firmant, antiquiorem et praeferendam 
esse, per se satis apparet. 

ibid. 535 : » Ipse latet. Re vera procul intuentibus. 
» Nam secundum Donatum: late patet, non stat versus." 

Has ineptias non habet Tib. Gl. Donatus, qui contra 
prorsus diversa ratione verbum latet re vera latendi, non 
late patendi, significatione accepit. Sic enim ait: »Ipse, 
» inquit, latet (Ms. Harlem. postulare. Lege: portus la- 
»tet): hoc est, cum saeviunt fluctus, cum procellae uni- 
» versa perturbant , ipse nescit , quid agatur in pelago. 
» Sic enim ejus situs est, ut venti illum, quamvis validi, 
» reperire non possint." — Ceterum fallitur Heynius pu- 
tans Servium dicere, Donatum male legisse late patet: 
qui error Heynii decepisse videtur nuperum praestantissi- • 
mum Virgiliani carminis editorem, dum conjicit Donatum 
legisse: Ipse patet. Nam fuit haec non lectio Donati, sed 
vulgatae Iectionis interpretatio, ut apparet ex altero simil- 
limo Servii loco, quem jam citabo: 

ibid. 656 : » Latebat. Dormienti scilicet. Nam male 
» sentit Donatus , dicens late patebat contra metrum. Item 
»dicit, capillis tegebatur: aut latebat, corporis compa- 
» ratione." 

Non haec, sed alia, in Tib. Claudio legi jam notavit 
Pierius ad h. 1. Hic eadem cborda oberrat Burmannus in 
notis ad Servium scribens: »Donatum legisse late patebat 

» contra metrum non puto , sed huc translatum ex nota 
» ad v. 555 supra." Atqui non yoluit Servius, ita legisse 
Donatum; sed latebat exposuisse late patebat, quod contra 
metrum esse ait, quia prima in late longa est. Vide Henr. 
Stephanum, de delectu in lection. Virg., prope initium, 
p. 49. Agroetius Donati interpretationem secutus est, de 
Orthogr. p. 2271: » Latere ef absconsum esse aliquid 
» dicimus , et late patere. Virg. Et scuta latentia condunU 
» Et: quod torva solum sub fronte latebat" Ex quo loco 
satis apparet inanem esse Burmanni suspicionem de inter- 
polatione scholii Serviani. Descriptus est in Bedae libello 
de Orthogr. p. 2789: » Latere et absconsum esse aliquid 
» dicimus et late patere. Virg. Et scuta latentia condunt." 
Simile est quod idem Donatus in Virgilii versu: Jacet 
ingens litore truncus, explicavit litus pro loco ante aram 
a litando. 

ad VI, 177: » Aramque sepulcri. Probus et Do- 
» natus de hoc loco requirendum adhuc esse dixerunt." 

Non dixit Tib. Cl. Donatus, qui nullam difficultatem 
in hoc loco mcmorat, sic explicans: » Eroperabant aram 
» non saxis struere, sed arboribus, ut ipsa esset et sepul- 
» crum." 

ibid. 25o: » Felicis oUvae. Moris fuerat nt de lauro 
» fieret. Sane dicit Donatus , quod hoc propter Augustum 
» mutavit : nam nata erat laurus in palatio eo die , quo 
» natus est Augustus : unde triumphantes coronari consue- 
» verant; propter quam rem noluit laurum dicere ad offi- 
» cium lugubre pertinere." 

Nihil horum apud Tib. Glaudium, qui contra nullam 
a vulgari ritu diversitatem bic agnovit, annotans: » Ex- 
» piationem omnium purgationemque describit, quae fit eo 
»ritu, quo Corinenm fecisse asseruit, scilicet ut universi, 
»qui obsequiis (1. exsequiis) interfnerant, aqua pura, hoc 
» est munda, felicis olivae frondibus spargorentur." 

ibid. 359 : » Effusus in undis, Archaismos est; 

» quamquam Donatus esse ordinem velit: dum servat si- 
» dera in undis mediis." 

Non per istam nimis contortam constructionem , sed 
aliter, et melius, locum expedit Tib. Cl. Donatus: » Sic 
» ergo ordinandus sensus (ne fiat vitium , ut in undis ef- 
» fusus videatur; si enim ita esset, dici [f. dici tn undas] 
» convenerat) , ut sit : Exciderat puppi efiusus , quum in 
»mediis undis esset, hoc est, navigaret." 

ibid. 535 : » Roseis aurora quadrigis. Donatus di- 
»cit, auroram cum quadrigis positam, Solem significare. ,, 

Non dicit Tib. Cl. Donatus. 

ibid. 625: vTlialamum invasit natae. Quod Dona- 
»tus dicit, nefas est credi, dictum esse de Tullio." 

Iterum non dicit Tiberius Claudius, qui omnino abs- 
tinet studio crimina in toto hoc loco memorata ad certas 
personas referendi. 

versu eodem. » V etitosque hymenaeos. Legibus sci- 
» Iicet: nam dicendo vetitos ostendit fuisse, ut est apud 
» Persas bodieque. Unde Donatus male ait: natura et 
» legibus vetitos" 

Hic quaedam similitudo est inter verba quae ex Do- 
nato citavit Servius, et quae leguntur apud Tib. Clau- 
dium : » Hic thalamum invasit natae , vetitosque hymenaeos .* 
»Hic, inquit, contra jura publica legemque naturae filiae 
» concubitus invasit." — Si quis statuere velit , Tib. 
CI. Donatum , ut alibi ex aliis interpretibus profecit , 
ita bic Aelium Donatum secutum esse , per me licet. 
Quamquam mihi videantur quae Tib. Claudius dixit, in 
promtu esse posita , et potius ex sensu et opinione bo- 
minum communi, quam e scriptis Grammaticorum petita. 
Ceterum Servius scribens: » Donatus ait: natura et le- 
gibus vetitos;" significat, ni fallor, ipsa baec verba in 
Donati commentario lecta fuisse, quae apud nostrum Do- 
natum non leguntur. 

ad VII, i. nLitoribus nosiris, Hoc est Italicis. Non, 1 

»ut Donattis ait, in comparationem Oceani navigabi- 
» libus." 

Tih. Cl. Donatus eandem prorsus explicationem 
sequitur quam tuetur Servius et Donatianae opponit. 
Adscribam . verba ejus , ex conjectura paulum emendata : 
» Videamus an etiam locus fuerit dignus qui Aeneae nutri- 
» cis seculis post futuris ossa cum nomine reservaret. 
»Litoribus, inquit, nostris: boc est Italiae. Quid tam 
» pulchrum tamque egregium provenire potuisset, quam 
» quod illic conderentur reliquiae ejus , ibique Aeneae nu- 
» tricis nomen excelleret , ubi qui ipsius uberibus nutritus 
» esset , fuerat cum posteris regnaturus ; perindeque esset 
» aeterna utriusque memoria , scilicet illius sempcr per 
» se et per posteros imperantis, et hujus perpetua sepul- 
» chri consecratione celeberrimae ? — Aeneia nutrix : 
» Qualem vel ubique memoriam consequi debuit, cujus 
»erat totum, quidquid per Aeneam Romanis rebus pros- 
»pere videretur feliciterque coliatum? ,, — 

ibid. 543: » Et coeli convexa per auras. Probus, 
»Asper, Donatus, dicuut, hoc loco per bis accipiendum, 
» ut sit : Alloquitur Junonem per coeli convexa et per 
» auras." 

Donatus, quem habemus, plane diversa ratione inter-- 
pretatur: evolavit per auras ad Junonem; quod monuit 
etiam Heynius. 

ibid. 563: »Donatus dicit, Canusiae esse, vel Lu- 
»caniae, qui describitur, locum, circa fluvium, qui Calor 
» vocatur." 

Nil tale Tib. Claudius. Magis plene, quam Servius, 
Donati ad h. 1. annotationem referre videtur Pomponius 
Sabinus. Certe quae apud illum citatis a Servio subji- 
ciuntur: »Ubi antrum ingentis magnitudinis cum pestifera 
» exhalatione est," etc. ; pro ipsius Donati verbis habuit 
quoque, si bene inteliigo, Heynius ad hunc Virgilii locum. 

ad VIII. 333: vPelagique extrema sequentem, Vt 

» dicit Donatus, per pelagus extrema sequentem, ut pelagi 
» adverbium sit." 

Non leguntur haec in Tib. Cl. Donato. 

ibid. : » Dicit Donatus , potuisse fieri , ut cnm 
» Anchisa concumberet Venus, antequam Vulcano nuberet." 

Desunt in Donato nostro. 

ibid. 64a : » Donatus hoc loco contra metrum sentit, 
»dicens: Citae, divisae; ut est in jure ercto non cito y 
» id est patrimonio vel hereditate non divisa." 

Quoniam in Tib. Cl. Donati commentariis extremo 
libro octavo lacuna est, hic eos cum Servii citationibus 
conferre uon possumus. 

ad IX. 3i : » Septem surgens sedatis amnibus altus 
» Per tacitum Ganges. Fluvius Indiae est, qui secundum 
» Senecam in situ Indiae, novem alveis fluit; secundum 
» Melam septem : qui tamen et ipse commemorat , nonnullos 
» dicere, quod tribus tantum alveis fluat. Virgilius tamen, 
» Nilo eum jungens, septem alveos habere significat. Hanc 
» varietatem Donatus fugiens longum Hyperbaton facit , 
» dicens: Ceu surgens septem amnibus Nilus aut Gan- 
» ges." 

Tib. Cl. Donatus ad h. 1. non tantum illam construc- 
tionem e Donato a Servio relatam non memorat; sed et 
diserte contra hanc sententiam non Nilo septem amnes, 
sed Gangi tribuit, his verbis: » Comparationem dat poeta 
» duorum fluminum, Gangis et Nili: quorum Ganges quum 
» sit copiosus et septem divisus in flumina, semper lenis 
» est ; Nilus vero tunc magis mitis , quum ex maxima 
»camponim latitudine in alveum redit, et inde actu mol- 
» liori impeilitur." 

ibid. 363: » Post mortem. Donatus dicit: Post 
»mortem Nisi et Euryali, bello potiti sunt Rutuli: quod 
» non procedit, si diligenter advertas." 

Prorsus contraria est sententia Tib. Cl. Donati, qni 
sic exponit: » Ille autem , hoc est Remulus, moriens 

» reliquit haec nepoti , qui et ipse bello dejectus quum 
»fuisset, trausitum fecerunt ad Rutulos, a Rutulis nunc 
» ad Euryalum." 

ibid. 547 : » Vetitis armis. Secundum Donatum , 
nvetitis fato; sed melius lege militari intelligimus , quia 
» servi a militia prohibebantur." 

Servii explicationem , Donatianae contrariam, secutus 
est Tiberius Claudius: » Filius fuit regis, natus tamen 
» ex serva, nutritus furtim, et, quod non licebat, servus 
. » in militiam Trojanam datus est." 

ibid. 675: » Ducis imperio commissa. Hunc locum 
» male intellexit Donatus , dicens : Commissam portam , 
» id est , creditam Pandaro et Bitiae^" 

Eandem interpretationem , quae cuivis primo intuitu 
in mentem veniat, secutus est Tib. Claudius, aliis tamen 
verbis usus : » Commissam sibi jussu ducis portam , ut 
» perpetuo clausa teneretur, patefecerant ipsi arbitrio suo." 

ibid. 763: » Raptas. Quod dicit Donatus, ab ar- 
»migero, non procedit." 

Tib. CL Donatus : » Locus iste intellectus duplicem 
»rationem potest admittere. Aut enim hastas sublatas 
»hostibus ipsis, fugientibus ingerebat; aut aliis raptas 
» jaciebat in eos qui fugerant." Vides , eum duplicem 
explicationem aflerre, utramque diversam ab ea quam Do- 
nato tribuit Servius: hanc autem ne memorare qnidem. 

ad X. 53 1: » Deflexit partim. Male art Donatus, 
»hoc loco ante dictorum obiitum esse Virgilium, quod 
» post Jovis prohibitionem bcllis facit numina interesse." 

Nihil tale apud Tib. Cl. Donatum. 

ibid. 463: » Fictoremque ferant morientia lununa. 
» Donatus dicit meminerint; sed melius est sustineant: nec 
» enim meminisse oculi possunt." 

Non dicit Tiberius Claudins, neque eo sensu intel- 
lexisse videtur: » Videat me moriens Turnus sibi rapere 
f> arma sanguine suo perfusa , et antequam mors plena ejus 

» oculos claudat , victorem ferat qucm crediderat peri- 
» turum." 

ibid. 497 : » Impressumque nefas. Insculptum nefas 
» Danaidum. Donatus tamen impressum dicit coactum, 
» quod a patre compulsae sunt facere." 

Tib. Cl. Donatus sequitur interpretationem Servii, 
quam hic Donatianae contrariam esse significat : » Im- 
»pressa in auro fuit admissi sceieris fabula." 

ad XI. 5i: » Parrhasio Evandro. Arcadio, a ci- 
» vitate Arcadiae, quam Donatus vult a parra avi dictam: 
»quod procedit, si parra nomen est Graecum; si autem 
» Latinum est, stulte sensit: nam Graecum nomen etymo- 
» logiam Latinam non recipit." 

Nil horum apud Tiberium Claudium. — Ceterum 
Servii similis in Donatum censura est ad II. Georg. 4: 
» Lenaeus «V« rt? Adm» dicitur, id est a lacu. Nam quod 
» Donatus dicit ab eo, quod mentem leniat, non prpcedit: 
» nec enim potest Graecum nomen Latinam etymologiam 
» recipere." — Iterum contra Donatum disputat, quam- 
quam nomine ejus suppresso , ad IV. Aen. 207 : » Lenaeus 
» dicitur , quia lacubus praeest. Nec potest dici Lenaeus 
»a mentis delinimento, cum sit a Graeco tractum." 

ib. 124: » Ingentior. Frustra ait Donatus, hoc no- 
» men de his esse, quae non recipiunt comparationem." 

Nihil hujusmodi Tib. Cl. Donatus dicit; in cujus an- 
notatione pro tui corporis formam ex Ms. Harlem. corri- 
gendum est: tui notmnis famam. • - 

ib. 5 1 6 : » JEst antiquus ager. Hoc loco Donatus 
» erravit, dicens, agrum quem Latinus donare se disponit, 
» esse in Campania , juxta Ufentem fluvium , cujus terras 
» vicinas Tusci aliquando tenuerunt: ut inde dictum sit: 
» Tusco mihi proximus amni. Agit ctiam hoc argumento, 
» quod illic est locus qui hodieque vocatur Pinetum." 

Horum omnium nc vestigium quidem in Tiberio Clau- 
dio reperitur. 

ib. 5i8: » Aarunci Rutulique serunt. Ait Donattis 
» non potuisse fieri , ut praesente Turno ager Rutulorum a 
» Latino donaretur Aeneae." 

Non scripsit hoc Tib. Cl. Donatus, nec potuit scri- 
bere, quippe qui paulo ante antiquum agrum exposuerat: 
Latini proprium. Ejus annotationem ad h. L, quae in 
vulgatis excidit, ex Cod. Harlem. supplebo: » Aurunci 
» Rutulique serunt , et vomere duros Exercent colles , 
» atque horum asperrima pascunt. Non nobis , sed ad- 
» haerentibus et contiguis utiiis , quum hoc remotio facit 
» et longinqua separatio. Istum denique Aurunci (insere : 
» et Rutuli) serunt aut pascunt. Quomodo serunt? quo- 
» modo pascunt ? Vomere , inquit , exercent , quod polest 
» coli ; et pascunt quod respuit asperitatis causa culturam. 
» Positis ubere alio serunt , colunt , pascunt." 

ib. 763: » Hac Aruns subit. Donatus dicit esse 
»manifestum signum, socium fuisse, quod Apollinem So- 
» ractis invocet montis , de quo Turno venisse constat 
» auxilia : licet possit fieri , ut alterius loci invocet numen. 
»Item ad argumentum vocat: Patrias remeabo inglorius 
» urbes, quod etiam de hoste procedit." 

Ex Servio ad v. 5g2 discimus , interpretes nonnullos 
censuisse Aruntem de Turni partibus fuisse, adeoque so- 
cium, non hostem , Camillae. In his fuisse Donatum , verba 
allata docent. Servius ipse dubitasse videtur, et quaedam 
Donati argumenta refellit. Tib. Claudius vero non modo 
minime dicit, quae Servius citavit, sed et contrariam sen- 
tentiam secutus est, ut ex. gr. apparet e verbis ejus ad v. 
78^: » Tam difficile fuit Camillam sterni hostili manu;" 
et ad v. 789, ubi Aruntis preces: Da, pater, hoc nostris 
aboleri dedecus armis , ita interpretatur: »Quales enim viri 
» dici poterant, quorum audebat femina misceri certamini, 
» quam vincere fuit crimen, et ab ea superari flagitium?" 

ad XII. 365: » Edoni Roreae. Sciendum hoc loco 
»errasse Donatum, qui dicit Edonii esse legendum, ut 

ndo brevis sit secundum Lucanum , qui dicit: Edonis 
» Ogygio decurrit plena Lyaeo" 
Non dicit noster Donatus. 

ib. 366 : » Aegaeo. Mari scilicet. Nam male ait 
» Donatus montem esse, unde flat Boreas." 

Non ait Tib. Claudius, quem contra de mari accepisse 
satis manifesto patere videtur. Nam verba Virgilii, velut 
Edoni Boreae cum spiritus alto Jnsonat Aegaeo , hac 
paraphrasi explicat: »Ut solet, inquit, Boreae venti flatu 
» fortissimo pelagus commoveri ac dare sonum." Sic enim 
e Ms. Harlem. legendum est. ♦ 

ibid. 5o8: » Et crates pectoris. Donatus superfluam 
» vult esse conjunctionem , ut sit Epexegesis : adigit ensem 
» per costas, id est, pectoris crates" 

Nil tale Tib. Gl. Donatus in annotatione ad h. 1. 
tradit. 

ibid. 5i5: nOnyten, nomen Echionium. Onyten 
» Donatus dicit aut gentile esse , aut patronymicum , ut 
» nomen ejus proprium sit Echionius. Sed hoc non pro- 
» cedit quia neque patronymicnm in tes exit; neque Onytes 
» a qua gente veniat, usquam lectum est." 

Tib. Cl. Donatus : » Onyten , hoc est Onytis et Pe- 
» ridiae filium , qui Echionio nomine diceretur." Vides 
Donatum, quem Servius citat, duplicem interpretationem 
proposuisse: nostrum vero Donatum unam inlerpretationem 
sequi, alteram ne memorare quidem. 

ib. 52q: » Murrhanum hic atawos et avorum anti- 
» qua sonantem Nomina. Superfluum est, quod ait Do- 
» natus, debere nos accipere interemptum esse Murrhanum, 
» dum avos et atavos Turni commemorat, et effert laudi- 
»bus maximis, per illud: Fidi oculos ante ipse meos 
» me voce vocantem Murrhanum." 

Tib. CL Donatus: » Huic asserit poeta vanitatem 
» animi sui obfuisse. Qui dum se putaret propter nobi- 
» Ktatem generis, quod per reges Latinos ad ipsum quoque 

» pervenerat, a quoquam contingi non posse, sic Aeneae 
» manu prostratus interiit." Apparet, hunc prorsus alio 
modo intellexisse quam Donatum a Servio citatum, et de 
ipsius Murrliani, non Turni, majoribus. 

ib. 585 : » Trahunt in moenia regem. Donatus di- 
»cit: trahunt in moenia, pro, dilacerant in moenibus 
» rumoribus suis." 

Tib. Cl. Donatus plane diversa ratione explicavit: 
» Qui videbant periculum praesens et discrimen manifes- 
»tum, dicebant aperiri civitatem melius esse, quam oc- 
» cupari armis aut flammis , et ob hanc causam urgebant 
» regem ad moenia , boc est, in muros." — 

Addam his duo fragmenta Commentariorum Donati 
in Aeneida, alibi a me reperta. 

Priscianus, Lib. XV. p. ioo4: r> Ni quoque pro ne 
» accipitur, sicut supradictus Virgilii versus ostendit: Ni 
» teneant cursus, pro ne teneant. Quod etiam Donatus in 
»commento Aen. confirmat dicens: Ni pro ne; sic ve- 
» teres." 

Tib. CL Donatus ad eum locum, III. 686, sine dubio 
ni pro nisi accepit, ita interpretatus : »Istorum malorum 
» consideratione turbati sententiam fiximus , ut inter gemi- 
» num metum vel transiremus medii, vel retrorsum navigia 
» duceremus." Ex Prisciani verbis omnino veri simile 
esse puto, haec quae citat, a Donato scripta fuisse ad 
eundem illum, de quo loquitur, Virgilii versum: quem- 
admodum ibidem Servius, Donatum forte secutus, paria 
annotavit. Dico, ne videantur ducta ea verba esse ex 
abo loco Donati, quem nunc citabo. 

Pomp. Sabinus ad V. Aen. 23o : ' » Hi proprium 
» decus et partum indignantur honorem Ni teneant, vi- 
» tamque volunt pro laude pacisci. Donatus inquit, ni 
»pro ne, et ne pro non. Ego sic inteliigo: Volunt 
» mori ni pro si non teneant , vel ni pro ut non." 

Sabinus suam hujus loci interpretationem Donatianae 

opponens, satis declarat in hoc ipso Virgilii versu Dona- 
tum Yoculam ni ita interpretatum esse: nec locus, credo, 
dari posset suspicioni, respici a Sabino Donati commenta- 
rios in Terentium, ubi ad Eun. II, 3, 35. similia scripsit: 
» Quidni. Sensus est: quid nisi, aut cur non noverim? 
» est enim quid m, aut quid nisi y aut cur non: quia 
» veteres ni pro ne ponebant, et ne pro non. Ut Plautus: 
»iW stulta sis, pro ne, et ne vult, pro non vult." 

Aliud fragmentum prima specie videtur servatum esse 
a Scholiaste Vossiano, quem Tu edidisti, Vir Doctissime, 
Hist. Crit. II., p. 288: 

ad I. Georg. 67 : » Sub ipsum Arcturum. In et 
» sub tunc Accusativo casu junguntur , cum adversum vel 
» ante significant, ut: lbat in lieurulam; et: Sub ipsum 
» Arcturum pro ante, ut Donatus dicit Aencidos secundo." 

Pro Ibat in heuralum (nam ita legitur in Ms.) veris- 
sime ex IX. Aen. 4^4 «mendasti: Ibat in Euryalum: ac 
praeterea ad locum Donati indicandum, quem respexerit 
Scholiastes, haec ex Tib. Cl. Donato citavisti: »Donatus 
» ad Aen. II. 442: postesque sub ipsos, haec annotavit: 
» Manifesta descriptio: alii quippe obsidebant ante fores, 
» etc." — Verum etiamsi T. Claud. Donatus eo loco pro 
sub, quod Virgilius posuit, in paraphrasi sua usurpasset 
ante: tamen propterea vix ita a Scholiaste Vossiano ci- 
tari potuisset, ut factum esse videmus. Quin potius illius 
Scholiastae perpetuus loquendi mos postulat ut statua- 
mus, totam illam annotationem verbo tenus descriptam 
esse e Donato: sicut idem ex. gr. passim usurpat: ut 
Junilius dicit , ad fiuem scholii, quod totum e Junilio 
sumsit. Praeterea Tib. Donatus praepositionem sub ne ex- 
plicavit quidem in eo loco per ante; nam verba in ejus 
paraphrasi: alii quippe obsidebant ante fores, non respon- 
dent Virgilianis: postesque sub ipsos Nituntur gradibus, 
sed iis quae praecedunt: obsessumque acta testudine limen. 
Legitur autem locus Donati, a Scholiaste citatus, ad ver- 

bum in Aelii Donati Editione secunda p. 1 765 : » In et 
» sub tunc praepositiones accusativi casus sunt, cum ad- 
» versum vel ante significant ut: Ibat in Euryalum; et: 
» sub ipsum Arcturum, pro ante." Ms. Scholiastae in fine 
habet: dicit aneide secundo. In promtu est emendare: ut 
Donatus dicit in arte secunda. 

Ad ultimum locum servavi mentionem duarum anno- 
tationum Servii quae videntur sententiae, quam hucusque 
defendi, obstare: siquidem ibi sub Donati nomine quaedam 
citantur, quae leguntur in commentario Tib. Cl. Donati. 
Has jam tractabo. 

Servius ad II. Aen. 546 : » Et summo clypei ne- 
» quidquam umbone pependit. Quomodo pependit, cum 
» dixerit: Rauco quod protinus aere repulsum? Solvitur : 
» Nequicquam pependit, id est non pependit, vei secundum 
» Donatum: Penetrato scilicet aliqua ex parte scuti con- 
» textu, telum pendens inhaerebat." 

Non dubium est, haec hausta esse ex Tib. Cl. Do- 
nato, qui ad h. 1. ita scripsit: »Nonnulli hic facinnt ina- 
»nissimam quacstionem, dicentes non posse pendere quod 
» repellitur. — Repulsum est enim resistente aere; sic 
» tamen ut pendens in hoc esset , penetrato scilicet aliqua 
» ex parte scuti contextu." Ubi pro pendens in hoc esset 
e scholio Serviano et Pierii Codice , unde hunc locum 
Donati in Castigationibus attulit, corrigendum est: pendens 
inhaereret. Non dubitandum est, inquam, quin ex Tib. 
Cl. Donato desumta sint quae citantur in Servianis (atque 
ex hoc exemplo intelligi potest quantopere etiam ceterae 
Servii citationes congruerent cum commentariis Donati, quos 
hodie habemus , si eosdem citasset alibi) ; sed non minus 
certum est omnia ista quae sub nomine Servii adscripsi, 
re vcra illius non esse. Pertinent ad additamenta Serviana , 
ut recte vocari possunt, quae in omnibus antiquioribus 
Mss. desunt, uncis inclusa a Burmanno, alia aliunde pe- 
tita, sed omnia Servio abjudicanda, ut certissimis argu- 

mentis demonstrari potest. Ad nostrum quidem Jocum 
quod attinet, non invenitur in Mss. a Burmanno collatis, 
nec in editionibus antiquioribus reperi nisi in sola Fabri- 
ciana. Servii autem non esse, in oculos incurrit. Nam 
in Servianis, quae vere sunt Servii, haec proxime prac- 
cesserant: » Nequicquam, non. Sic Persius: Nequicquam 
» jundo suspiret nummus in imo" *) Quae ridicule in 
hoc additamento statim repetuntur: tum additur explicatio 
Donati quae cum Serviana interpretatione vocis nequidquam 
pugnat. Est autem ex proprio aliquo additamentorum ad 
Servium genere, quod constat quaestionibus et solutionibus. 
Ponitur quasi aenigma per particuiam quare? vel quomo- 
do? Infertur solutio per formulam: solvitur, vel solvitur 
sic. Talia ad Georgicorum libros multa leguntur in Phi- 
largyrianis. An sint Philargyrii, nunc quidem decernere 
non possum: certe Servii non sunt, quamquam in non- 
nullis editionibus passim Servianis inserta. Tractat Servius 
saepe quaestiones de diflScilibus Virgilii locis; nunquam, 
quod sciam, hac aenigmatis forma proponit. Multas quo- 
que hujus generis quaestiones, quae in aliis omnibus de- 
sunt, in Cod. Guelferbytano Servii commentario immixtas 
reperit Clariss. Lion: plures adeo uno contextu continua- 
tas ad initium scholiorum in librum tertium, praeposita 
formula: Incipiunt quaestiones libri tertii; unde apparere 
videtur, fuisse has quaestiones olim a nescio quo separatim 
compositas , postea in nonnullis Mss. Servii suo quamque loco 
insertam. Auctor eas excerpsit cum aliunde, tum vero ex 
ipso Servio : unde factum est ut eadem saepe in vero Servio 
legamus quae in istis supplementis iterum ingeruntur. Simi- 
lis quaestio de loco Virgilii I. Aen. i4o legitur apud Isido- 
rum I, 56: et de Terent. Andr. prol. i3 in scholio Donati. 



') Conf. Scrviom ad I. Gcorg. 403: » Ncquidquam non. Persius: 
i» Nsquidquam fundo tuspiret nummus in imo. Item Virgilius: Et sum- 

us est umis in Servio locus, ubi citatur Do- 
natus. 

ad II. 557. »Jacet ingens litore truncus. Quod 
» Bonatus dicit, litus locum esse ante aras, a litando 
»dictum, vel quod lituo illud spatium designatur, ratione 
» caret. Nam a litando, U brevis est, et stare non potesi 
» versus." 

Eandem opinionem secutus est Tib. CI. Donatus: 
» Litore: ubi litare consueverat, quoniam intra domum et 
» ante aras constabat occisum." Verba illa in Servio : vel 
quod lituo illud spatium designatur, in solo Codice Ful- 
densi leguntur, nec videntur esse Servii, etiam propterea 
quod etymologiam a litando solam refutet, cum banc ai- 
teram eodem argumento refellere posset. Si tamen forte ex 
Donati scbolio Servianis addita fuerint, legebantur ista in 
Ael. Donato quae in nostro Donato non leguntur. Ceterum 
non adeo miror Ael. Donatum banc explicationem protu- 
lisse, quippe qui etiam latdre per late patere exponere 
ausus fuerit, quam Tib. Cl. Donatum talem . sententiam 
sequi potuisse: et praeterea, quod sic simpliciter litus 
explicaverit: ubi litare consueverat, non clarius monens 
(quod sine dubio Ael. Donatus fecerat) litus bic plane 
abam esse vocem, quam vulgo, et a litando deduci: quam 
miram opinionem nunc ex paraphrasi sua conjiciendam 
nobis reliquit. Ac possem suspicari, baec non esse Tib. 
Donati, sed ex Servio a male scdulo interpolata: nam in 
optimo Ms. Harlemensi, ubi cetera omnia ad totum bunc 
locum notata ita ut in editis leguntur, verba quae citavi 
plane desunt. Sed sint sane ab ejus manu (quod, ut 
nunc est, potius credo); non tamen inde sequitur, ex illo 
baec citasse Servium, cum tot loci probent alium commen- 
tarium a Servio sub Donati nomine citari, quam qui exstat 
bodie: sed potius Tib. Ciaudium, ut alibi sine dubio ex 
aliis Virgilii interpretibus profecit (quod satis inde apparet 
quia multis locis, etiam in mirificis interpretationibus, cum 

Servianis congruit, quas a Servio vel ab aliis accepit), 
ita hoc loco Aelium Donatum videri secutum esse, non 
addito, quod nusquam facit, auctoris sui nomine: pariter 
atque in hoc eodem Virgilii loco fecit scriptor quaestio- 
nis, quam in Cod. Guelf. Servianis insertam reperit Cla- 
riss. Lion: » Si ad aram occisus est, quomodo litore? 
» Solvitur sic: litus dicitur locus circa aram prope pedes 
» duodecim , dictus a litando. Alii litus propterea acci- 
»piunt, sicut alibi: Cui litus arandum agros mari vicinos 
» possidendos." — Ubi primum notetur, haec partim jam 
in Servianis dicta esse, partim iis repugnare, et firmari 
inde, quod paulo ante de interpolatione similis quaestionis 
in Servio dixi; deinde illa: litus dicitur locus circa aram 
prope pedes duodecim, opinor omnia ex Ael. Donato sumta 
esse, pleniusque ejus sententiam referre, quam retulit eam 
Servius. Denique in fine corrigendum videtur : » Alii 
» litus pro terra accipiunt, sicut alibi: Cui litus arandum, 
» i.e. agros mari vicinos possidendos." Ita Servius ad I. 
Aen. 3: » Nec nos debet fallere, quia dixit: Lavina litora. 
» Litus enim dicitur terra quoque mari vicina, sicut ipse 
» Virgilius in quarto (212): Cui litus arandum, cum per 
» naturam litus arari non possit. Ergo scire debemus litus 
»posse et terram dici." — Hoc addo: ex uno loco Tib. 
Cl. Donati , ubi consentit cum interpretatione , quam e 
Donato citat Servius, non meliori jure eflici posse, com- 
mcntarios qui hodie exstant, eo nomine apud Servium in- 
telligi: quam Ptolemaeus Flavius ex uno item Servii loco, 
ubi mira quacdam explicatio e Pollione affertur, quae ea- 
dem apud nostrum Donatum reperitur, hujus commentarios 
Pollioni tribuendos esse censuit: cujus opinionem rectissime 
sprevisti, Hist. Crit. II. p. 246. Talia alter interpres ab 
altero accipiebat. Nec dici potest, in nostra quaestione 
causam esse diversam : nam commentarios hosce nomen 
praeferre Donati, ideoque a priori, ut dicitur, probabile 
esse, eosdem a Servio eodem sub nomine citari: quod 

non item de Pollione valeat. Nimirnm in Mss. trihuuntur 
Tiberio Claudio Donato. Constat autem ex Hieronymo, 
AeUum quoque Donatum in Virgilium commentatum esse. 
Quare a priori propter auctoritatem Mss. probabile est 
hos, quos habemus, commentarios ab opere Aelii Donati 
diversos esse , et Servium , simpliciter Donati nomine 
posito, celeberrimum illum Aelium Donatum designasse; 
Servium inquam, qui in ejusdem Aelii Donati artes gram- 
maticas ipse reliquit commentarium. 

Dixi paulo ante, tot loca Servii probare, alium ab 
eo usurpatum fuisse Donati commentarium , quam qui 
exstat bodie. Id, ni fallor, ex his quae scripsi abunde 
intelligitur. Omnibus illis quae ex Donato ad multos Vir- 
gilii versus citavit Servius, in Tib. Claudio — si nnum 
locum excipias quem postremo tractavi ubi eandem sen- 
tentiam est secutus (quod eum in quibusdam locis fecisse, 
nil mirum est) — numquam satis similia leguntur, saepe 
diversa et contraria. Si viri docti omnia illa loca sub 
uno conspectu vidissent: jam olim, credo, intellexissent , 
plane diversos scriptores esse. Nunc, in singula loca in- 
cidentes, inde rem explicaverunt quod putarent Donatum, 
quem nos habemus, in iis locis corruptum a librariis et 
truncatum esse; omninoque ejus commentaria adhuc non- 
nisi mutila et multimodis interpolata esse edita, cum 
multo integriora in Codicibus Mss. supersint. Sic de tali 
loco scripsit Heynius ad VI. Aen. 177: »In Donati frag- 
» mentis interpolatis , quae habemus, nihil tale occurrit;" 
et Burmannus ad Servium III. Aen. 242: »Hodie in Do- 
»nato haec non leguntur: forte tamen in perditis olim 
«legebatur; et Pierius multa ex suo codice Donati, aliis 
» indicta profert, ut et alii." Verum opinio ista infir- 
mis argumentis, vel potius miro errore nititur. Optime 
hic error intelligitur e Burmanni Secundi Praefatione ad 
Virgilium. » Genuinnm (inquit) ac verum Donatnm nos 
»hodie non habere docent Codices ejus Mssti, qui ab 

»editis longe diversi et integriores saepe a viris doctis 
)> memorantur." Mirum errorem erravit Burmannus , et 
alii cum eo. Confudit nempe Donatum , qualis primo 
editus est, cum eo Donato, qui nunc in editionibus legi- 
tur. Scilicet Christophorus Landinus primus Donati com- 
mentarios edidit seculp decimo quinto, non integros, sed 
in epitomen ab illo contractos ; ut ex ipsius Landini 
professione intelligitur. Vid. Heynius in Elencho Editt. 
Virgilii ad annum 1489. Haec excerpta cum vulgo in 
editionibus repeterentur, quidam viri docti in partes voca- 
runt pleniora Donati coinmentaria , quae in codicibus vi- 
derant. Tandem integer Donatus prodiit anno i535. Jam 
quae dicit Burmannus Sec. de Codicibus Mss. integrioribus , 
ab eruditis commemoratis , pertinent ad illud temporis in- 
tervallum, quo epitome tantum Donati a Landino confecta 
prodierat. Ergo perperam putavit, inde apparere nos 
hodie genuinum ac verum Donatum non habere. Vide, 
ut hoc fiat manifestius, verba Burmanni quae sequuntur. 
» Passim , inquit , Pierius in Castigationibus suis profert 
» plurima ex locupletiori Donati exemplari. vid. ad lib. I. 
» Aen. 178 et HI. Aen. init. sic integra Donati Commen- 
» taria in duos ultimos Aeneidos libros a Camillo Portio 
» se habuisse testatur ad lib. XI. Aen. 4 10. ubi locum 
»insignem ex isto codice profert, ex quo vel praecipue 
» adpareat , quantum amiserimus detestabiii illius facino- 
» re, ut ait, qui tam docta mutiiavit commentaria. Neque 
» operam lusissent viri docti, qui Virgilium cum Donati 
» Commentariis ediderunt , si illa , quae et alibi passim 
» Pierius in notis suis ex integrioribus codicibus profert , 
» quaeque in vulgatis exemplaribus frustra quaeruntur , 
» diligenter excerpta suis locis recte atque ordine dispo- 
»suissent, ut hac saltem parte supplere potuissent ea, 
» quae nunc turpi mangonio detruncata dederunt homines 
»Musis iratis nati." Si ipse Burmannus, quae Pierius 
protulit cum editis comparasset, vidisset iiium qnoties 



Digitized by Google 



23 



Codices memoret plcniores, spectasse excerpta Landini, 
quae etiamtunc sola erant edita; in posterioribus vero edi- 
tionibus omnia legi quae Pierius e Codicibus suis profert. 
Inspice eadem illa loca quae exempli causa Burmannus 
citavit : videbis omnia ad verbum in editionibus exstare. 
Pergit Burmannus : » Diversum quoque ab cditis Donati 
» codicem possedit olim Christoph. Landinus , indicantc ejus 
» discipuio Ang. Politiano in Miscellan. cap. LXXVII." 
Politiani in elegantissimo illo Miscellaneorum libello verba 
sunt haec : » Commentarium Tiberi Donati nunc in ma- 
» nibus habet Landinus homo et eloquens et eruditus , et 
» Florentiae jam diu doctor bonarum literarum celebratis- 
» simus. Is igitur (ut diximus) commentarium Tiberi Do- 
» nati habet in manibus , grandioribus notatum vetustis 
» characteribus. ,, Apparet eundem esse Donati codicem , 
unde excerpta sua confecit et edidit Landinus. Postremo 
Burmannus addidit: » Quin et codex ille Bibliothecae 
» Harlemensis , ex quo Donatum emendare et restituere in 
»animo habuerat Theod. Ryckius, ut supra diximus,quem 
» oculis aliquando lustravi, non tantum optimae, licet re- 
wcentioris, notae exemplar est, sed ut multa suadebant, 
» videbatur etiam editis longe auctius et integrius." Est 
sane optimus ille Codex Harlemensis, quem jam in hac 
epistola passim ad partes vocavi, nactus eum beneficio 
praefecti bibliothecae , Verbi Divini Ministri A. de Vries, 
viri praestantissimi , qui nuper cditis libris de origine 
artis typographicae tam suis quam patriae nostrae laudibus 
egregie consuluit. Possunt in Donati commentariis ex illo 
Codice singula verba saepissime emendari: nonnumquam 
et quaedam restitui, quae in Msto unde vulgata editio 
fluxit aberrante librarii oculo omissa erant; quin etiam 
paucis in locis integrae ad versus quosdam annotationes , 
quae simili oscitantia exciderant; sicuti vicissim in illo 
exemplari subinde nonnulla desiderantur, quae leguntur in 
editis: quales corruptelas ac diversitates in plerisque vete- 

rum scriptis, praecipue hujus generis, quamdiu ad plures 
Msstos non sunt castigata, deprehendere licet. Geterum, 
si a talibus discesseris, Donati commentaria in universum 
hic Codex non habet editis longe auctiora, sed plane ea- 
dem. Quare argumento ex Codicibus petito, quo usus est 
Burmannus ut hunc interpretem adeo mutilum et interpo- 
latum editum esse probaret, ipse ad contrariam sententiam 
firmandam utor. Nam Donati commentaria eadem exhibent 
et Ms. unde edita sunt, et Codices Pierii, et exemplar 
Harlemense. 

Puto fore nonnullos, qui quamvis e Codicibus prae- 
sidium sententiae suae peti non posse intellexerint , tamen 
faciles erunt ad suspicandum, diversitatem commentario- 
rum Donati a citationibus Servii inde explicandam esse , 
quod plurima iis a librariis detracta, multa addita fuerint. 
Invaluit enim pridem haec inter viros doctos opinio , 
scholiastas Latinorum scriptorum, quotquot supersint, ita 
a pristina facie immutatos esse, ut nihil magis. Ipse in 
Iutroductione ad Historiam Criticam, multa eruditorum 
dicta in hsmc rem collegisti, quibus addo N. Heinsii verba 
in Munckeri Diss. de Hygino prope finem: » Et Servius 
» et reliqui poetarum Latinorum commentatores adeo mu- 
» tili ac interpolati ad nos pervenerunt , ut vix umbram 
»suimet ipsorum circumferant." Persuaserunt sibi viri 
docti singula Scholiastarum opera esse quaedam quasi 
Augiae stabula, et nihil antiquius habuisse monachos et 
omnis generis homines, quam ut quasi de compacto suas 
quique ineptias in haec Commentaria studiose coacervarent , 
et genuina extruderent. Si mihi, tirunculo in literis, post 
magnos viros sententiam dicere fas est : haud equidem 
negaverim, hujusmodi scriptiones magis quam alias inter- 
polationibus mutationibusque obnoxias fuisse. Constant 
enim plerumque congerie annotationum diversissimi gene- 
ris , nullo orationis nexu inter se junctarum. In promtu 
et sine ullo artificio fuit, augere ea ex aliorum ad eun- 

dem scriptorem commentariis, et supplere quae ad intelli- 
gendum auctorem utilia ab unoquoque Scholiaste praeter- 
missa, vel etiam resecare quae ad loci cujusque intel- 
ligentiam non necessaria addita videbantur. Puto tamen 
viros doctos ulterius, quam par erat, progressos esse, 
et adhibendas esse distinctiones. Tu , vir doctissime , 
egregie monuisti, Hist. Crit. II. p. a55, magis interpola- 
tioni obnoxia fuisse scbolia si ad marginem auctoris scri- 
berentur, quam si separata, sine textu et continuo ordine. 
Ubi commentatoris expositio quae majoris molis esset, 
quam ut ad marginem posset apponi , describebatur in 
exemplaribus (loquor de iis, quae boni aevi sint ac bonae 
notae) addito in titulo auctoris nomine, non id agebat 
librarius ut farrago scboliorum undecumque colligeretur f 
sed ut hujus unius opus repraesentaretur cum fide. Prae- 
terea in melioribus codicibus scribae, cum diversorum 
auctorum scholia conjungerent, addere solebant voculam 
aliter, vel item. Viri docti saepe levibus argumentis usi 
sunt, ut ex commentariis veterum nonnisi excerpta et 
fragmenta quaedam, eaque ipsa mirifice interpolata, ad 
nos pervenisse probarent. Ubicumque errores vel ineptias 
deprehendebant, confestim de interpolatione suspicati sunt, 
non satis cogitantes quot qualesque errores et ineptiae repe- 
riantur etiam in iis locis quos propter expressi testimonii 
auctoritatem non dubium est ad aliquem veterem gram- 
maticum referendos esse; quod vel ex iis apparet, quae 
a Servio nominatim e Donato, grammatico eruditissimo , 
citata supra in hac epistola exhibui. In ipso Servio 
quaecumque merito reprehenduntur, noluut fere viri docti 
auctori tribui, sed interpolata putant. Eodem fere modo 
in Lactantio, Statii interprete, recensendo Barthius rem 
egit. De Servianis quidem in Virgilium commentariis, 
qualia optimi codices exhibent, dicere non vereor, haud 
sane integra, multo tamen integriora mihi videri, quam 
viri docti, re tamen non accuratius examinata , videntur 

«xistimasse. Imprirais autem de Tib. Cl. Donati libris In~ 
terpretationum Virgilianarum non dubito mihi plerosqne, 
qui legerint, assensuros, non esse eos, exceptis librorum 
partibus, quae totae perierunt, ita multum mutilatos aut 
interpolatos. Barthius ad Stat. IV. Theb. 445. scribens, 
universa baec commentaria mirificis modjs conspurcata 
esse, habita nimirum pro lacunis, ubi venena sua (sic 
enim ipse loquitur) omnes nebuiones egererent; denique 
infinitk et modis et locis totum librum per grammatistas 
sequiorum temporum deturpatum esse: Barthius, inquam, 
locutus est ex ista vulgari de omnibus Latinis Coramen- 
tatoribus opinione, et nimis incogitate, ut sacpe, scripsit. 
In ipso loco Donati quem pro exemplo citat, cuique le- 
genti apparebit, frustra eum et temere grammatistarum et 
nescio quorum nebulonum interpolationem somniare. Alia 
multa loca corrnpta esse, sed scribarum erroribus, minime 
nego: quaedam etiam propter peculiarem causam interpo- 
lari potuisse concedo; cujus rei ipse exemplura paulo in- 
ferius affcram. Pari temcritatc Barthius ad XI. Theb. 545 
scripsit ex paraphraste non uno constipata videri quae 
Donati nomen praeferunt. Est suspicio temere projecta. 
Qui Donatura legerit, contrarium verum esse videbit. Si 
ita esset, multa in eo occurrerent sibi invicem repugnantia. 
Nunc ita omnia inter se congruunt, et passim alia aliis 
respondent, ut unius hominis opus esse manifestissimum 
sit. Hoc opus minus quam alia aliorum commentaria in- 
terpolationi aut mutilationi obnoxium esse potuit. Non 
continct omnis generis annotationes , nullo nexu inter se 
conjunctas, sed continuam Virgiliani operis paraphrasin, 
scnsum et seriem carminis demonstrantem, simulque poe- 
tici artificii laudes in singulis locis praedicantem , insertis 
subinde observationibus quae ad meliorem harum virtutum 
intelligentiam conducere visae sint, nonnumquam etiam 
deductis inde praeceptis moralibus: ceterum, ut pluri- 
mum, non interrupta oratione, et toto opere uno et ae- 

quali lilo decurrente. Non mulla e media oratione omissa 
esse, ex continuato plerumque verborum nexu apparet: 
non esse auctoris orationem in brevius contractam, inde 
intelligitur , quod haud sane verborum parcus sit , sed 
quae exponenda visa fuerint, late satis et diserte exponat. 
Denique una est et continua scriptio, cui aliena nulla aut 
paucisstma videntur fuisse inserta: non est quaedam scbo- 
liorum congeries, cui addere aut detraliere in promtu firit. 
Quare cum Servius pluriraa e Donato citet, quae m bisce 
commentariis non leguntur, vix credibile est olim in iis 
lecta fuisse. Dicat aliquis quaedam ex iis (quae tamen 
ipsa essent pauca de multis) legi potuisse in tertio decimo 
Tib. CL Donati libro , si forte is (quod incertum est) eum 
librum. adjecerit: nempe quae adXI, 5i, et 5 16 a Ser- 
vio. citantur. Respondeo primum, Servium ea referre et 
refellere tamquam proprias Donati opiniones, cum tamen 
ipse Tib. Claudius profiteatur se tertium dtecimum librum 
ex veterum commentariis , qui nec Servium latebant, col- 
lecturura esse: deinde, ad XI. 3i6 Servium scrrpsisse: 
» hoc loco Donatus erravit unde valde veri simile fieri 
videtur, in commentario ad eum locum, non alibi, haec 
a Donato dicta fuisse: quod si ita est, scribere ista eo 
loco non potuit Tib. Claudius, qui ipse dicat se taKa ad 
librum tertium decimum reservasse. Nec probabile est, 
quod nonnulli putarunt , ea quae Servras citat propter 
ineptiam e Donati commentariis subJata esse. Nam prae- 
tcrquam quod scboliastarum annotationes magis cumuiari 
erroribus, quam ab iisdem liberari solerent: non omnia 
ista inepta dici merentur, neque cuncta, quae ex Donato 
citavit, ipse Servius improbat. Quid quod eosdcm libra- 
rios, si ea sustulerint, alia nec pauca inseruisse oporteat? 
Saepe in Tib. Claudio diversa aut contraria lcgitur inter- 
pretatio, saepe multac Jongaeque periodr non tantum 
optime reliquae orationi connexae, ut nulla facile interpo- 
ktionis suspicio oriri potuisset, verum etiam totius operis 

colori mire congruentes: quae tamen repugnant Donati 
explicationi, a Servio commemoratae. Quin et in loco de 
Arunte ad plures adeo versus leguntur annotationes , in 
quiBus vestigium apparet sententiae ab ea diversae, quam 
Donato tribuit Servius. Postremo, non pauca quae ex 
Donato Servius citavit, vix potuerunt in his Commenta- 
riis, quales nos habemus, scripta esse. Repugnant eorum 
consilio et indoli. Ut alia praeteream , vide ea , ubi Ser- 
vius dicit Donatum scripsisse, de quodam Virgilii loco 
adhuc requirendum esse, item in aliis locis Virgilium repu- 
gnantia tradere iis quae alibi scripserat, aut non probanda 
in oratione ejus occurrere, vel parum veri similia in re- 
bus. Vix, inquam, haec potuerunt legi in commentariis, 
quos habemus, in quibus nil nisi pulchre et bene et per- 
spicuo intellectu positum in Virgilio agnoscitur, quaestio- 
nesque ac difficultates , quas grammatici de quibusdam 
locis movissent, tamquam voces temerariorum et imperi- 
torum obtrectationes repelluntur. Opus Donati ut nunc 
legitur, nullam interpolationis suspicionem, nullam nisi in 
singulis verbis corruptelae movere potest; aequali tenore 
decurrit, ubique sui simile est, optime congruit indoli et 
consilio auctoris, ex praefatione cognoscendis. Ut vero 
illa quae Servius citat, in hisce libris scripta fuisse pos- 
sint, necesse est multa a librariis fuisse ejecta, multa 
interposita et artificiose orationi innexa, denique totius 
operis faciem fuisse immutatam. Aut Tib. Donatus, qui 
exstat, alius est Donatus quam citatus a Servio: aut ita est 
auctus, truncatus, corruptus, emendatus, ut plane alius 
factus sit. Utrumque fere eodem rediret. Cur tamen non 
putemus alium esse scriptorem , cum in ipsis Mss. nomen 
ei tribuatur, diversum a nomine Aelii Donati, quem item 
in Virgilium commentatum esse constat, celeberrimi gram- 
matici quem sine dubio intellexit Servius, sic 



nomen ponens. 
Tu, vir praestantissime, in Hist. Crit. II. p. 54 ci- 

tasti versus Hiobi Madeburgi, ubi ait Donatum res trao 
tare, Servium verba explicare. Ipse verissime^addidisti : 
» Servius utique in suis Commeutariis grammaticum agere 
»potissimum voluit, Donati consilium fuit aestheticam 
» scribere quam vocant interpretationem." Ex antithesi 
apparet Te boc dicere, Donatum non valde voluisse agere 
grammaticum. Quod et ipsemet confirmat in praefatione 
ad filium scribens, hoc ei commodum ex paterna traditione 
accedere posse, quod inteUecturus sit, firgilium non gram- 
maticos sed oratores praecipuos tradere debuisse ; ubi 
oratores ex consuetudine cadentis Latinitatis pro rhetori- 
hus accipiendi sunt. — Verum ex hoc ipso apparet 
diversum eum esse ab Aelio Donato. Hic enim, si quis 
alius , grammaticum agere voluit et egregie egit. Fuit 
quidem titulo et professione Orator Urhis Romae , si 
fides est inscriptioni scholiorum in Terentium. Sed ti- 
tulus non facit hominem: et re vera magis etiam gram- 
maticum fuisse, ex operibus ejus apparet. S. Hieronymus 
Donatum magistrum suum grammatici nomine a Victorino 
rhetore separat, scribens in Chronico : wVictorinus Rhe- 
» tor et Donatus grammaticus meus Romae insignes ha- 
» bentur." Satis hinc apparet Hieronymum a Donato 
magis grammaticam didicisse, quam rhetoricam. Locum 
Hieronymi secuti videntur et Victor in Chronico dicens: 
» Victorinus Rhetor et Donatus Grammaticus Romae in- 
» signes habentur;" et Auctor Vitae obscoenae Donati, a 
Fabricio in Bibl. Lat. editae: »Donatus natione Romanus, 
» Grammaticae professionis industria claruit, rirxfH ut 
» fertur rhetoris Victorini." Vita ista inscripta est : Incipit 
vita Donati Grammatici, et ad finem: Explicit vita Do- 
mini Donati Grammatici. Sed non aliunde magis appa- 
ret, Donatum sibi hoc nomen quasi proprium vindicasse, 
quam ex eo quod tamquam typus et exemplar grammatici 
in re philosophica jam a Boethio citetur in Comm. ad 
libros Aristot. de interpretat. : » Ipsa grammatica non 

» suscipit magis et minus. Nuilus euim dicit alteram altera 
» magis esse grammaticam: sed eum qui grammatica ipsa 
» participat , dicimus iiteratum. literatus autem suscipit 
» magis et minus : ut Donatus grammaticus plus erat aetate 
»jam provecta grammaticus, id est Hteratus, quam cum 
»primum ad hujusmodi studia devenisset." — Sic Aru- 
sianus Messius, item Orator Urbis jRomae, scripsit Exem- 
pla elocutionum, libelium prorsus grammaticum: quae res 
fraudi fuit P. Bondamo, qui in titulo pro OR. i. e. or«- 
fora, corrigendum putabat GR. i. e. grammatici. Eadem 
professio fuit Julii Rufiniani , qui tamen in libro de Sche- 
matis Lexeos, si veruni voJumus , tam Grammaticum , quam 
Rhctorcm, egit. Denique oratores fuerunt Felix et alii, 
qui vetcrum cxemplaria emendarunt, ut Codicum suhscrip- 
tioncs docent. Vid. Ruhnken. ad Rutrl. Lup. Praef. pv 
XXVI. 

Tiherius vero Donatus in interpretando Virgilio multo 
magis, grammatica doctrina plerumque neglecta, totus fere 
in rhetorica versatur. Heynius in Elencho editt. Virgilii 
ad annum i48g vocat Donati commentarios inepii kominis 
opus , cum toius in eo sit ut poetam ad rhetorica prae- 
cepta exigaL Ipsius verba in Praef. ad jfilium jam supra 
memoravi: »Ne forte nescias, quid tihi commodi ex hac 
» traditione possit accedere, paueb accipe. Si Maroms 
» carmina competenter attenderis, et eorum mentem cou- 
d grue comprehenderis , invenics in poeta rhetorem sum- 
»mum, atque inde intelliges Virgilium non grammaticos 
» sed praecipuos oratores tradere dehuisse. Idem enim 
» tibi (ut aliquibus locis exempli causa posuimus) artem 
» plenissimam dicendi demonstrabtt." Vides eum in Vir- 
gilio rhetorem summum monstrare volutsse. Incipit statim 
ab hoc , ut argumentum poemati rhetoricum tribuat : » Pri- 
» mum igitur et ante omnia sciendum est, quod materiae 
»genus Maro noster aggressus sit: hoc eaim nisi inter 
» initia faerit cognitum, vehementer errabitur: et certe lau- 

» dandum ! ) est, quod idcitco incognitum cst ct ktens, 
» quia miro artis genere laudationis ipsius, dum gesta 
» Aeneae percurreret , incidentia quoque aliarum materiarum 
» genera complexus ostenditur, nec tamen aliena a partibus 
» laudis." Aeneam sibi laudandum proposuisse poetam ait, 
et quae in eo vituperanda essent, oratorie in laudem de- 
torsisse: personas autem inimicas Aeneae (ut ipse rhetorum 
verbo dicit) deformasse. Ad VII, 645. scripsit: » Ca- 
» talogus iste huic interpretationum libro non fuerat inse- 
» rendus. Nihil enim habet, quod artificiose possit exponi;" 
ubi Fabricius in Bibl. Latina T. II. p. a48 vocabulum 
artificiose recte interpretatur : fV#f««T*. Talem igitur 
expositionem praecipue spectavit, grammaticam parvi pen- 
dit. Ita ad II, 169 dicit poetam scripsisse more praeci- 
pui oratoris; ad I, 5j t non sine rhetorica disciplina; ad 
1 , 65 , fecisse secundum artis praecepta : et similia sae- 
pissime alibi. Denique ubicumque plus posuit quam nu- 
dam Virgilii verborum paraphrasin, et latius evagatur, 
rarius aliquid grammatici generis aut antiquitatum doctri- 
nae attingit, et haec ipsa numquam ex interiori eruditione 
deprompta: verum aut rhetorica artificia et inventionis 
elocutionisque Virgilianae virtutes tractat, aut praeoepta 
znoralia tradit, quae ipsum Virgilium docere voluisse lec- 
tores suis carminibus putat; exempioque Interpretationum 
suarum probare studet, quod in Praefatione dixit: » Vir- 
» giliani carminis lector rhetoricis praeceptis instrui potest, 
» et oirinia vivendi agendique officia reperire." Atque 
ex verbis illis: intelliges Virgilium non grammaticos sed 
oratores praecipuos tradere debuisse, probabile mihi fieri 
videtur, ipsum rhetoricae artis magistrum fuisse. Idem 
totius operis indoles veri simile facit, et orationis color. 
Stilus enim saepe est declamatorius : et sicut Virgilium 



') Forte legandum «t: «t ctrie loudativum c$t. Cf. ipium Donatum 
ad XI. Aen. 295. 



Aeneae laudationem scripsisse putavit, ita ipsum dicere 
possis simul paraphrasin et laudationem Virgiliani carminis 
composuisse. Adde, quod ad VII, 559 sermonem Amatae 
ad Latinum ita interpretatus est, ut plane declamationem 
de schola componeret super themate Virgiliano, seque 
hominem proderet rhetoricis exercitiis assuetum. 

Merula ad Ennium p. 56 : » Supposititium appello 
»Donatum, nec injuria. Quae enim tanti momenti ratio 
» me inducet, ut credam eum esse Donatum, diligentem 
» alioquin scriptorum veterum interpretem, cui tam ohsti- 
» nata et morum qui retro , et auctorum in Commentariis 
»sane prolixis praetermissio? Mea mens illa: Quae Do- 
» nati nomine in Virgilium circumferuntur , non Donati 
» esse, sed alicujus, non ineruditi tamen, Paraphrastis." — 
Egregie Merula, et plane ei assentior propter has causas 
ea Commentaria Aelio Donato ahjudicanti. Sed sunt ni- 
mirum alterius Donati, cujus et nomen in titulo praefe- 
runt. *) — 

S. Hieronymus , lih. I in Rufinum : » Puto , quod 
» puer legeris Aspri in Virgilium commentarios , Vulcatii 
» in Orationes Ciceronis, Victorini in dialogos ejus, et in 
» Terentii Comoedias praeceptoris mei Donati , atque in 
» Virgilium, et aliorum in alios. Argue interpretes eorum, 
» quare non unam explicationem secuti sint , et in eadem 



*) Prudenter etiam Herula non ineruditum paraphrastem appellavit. 
Minus mihi placet P. Nannii judicium qui , Donati commentarios vocans 
inscitissimas nugas, nec rebus nec elegantia sermonis instrucfas , in miram 
delatus est opinionem , ut putaret paraphrasin esse , non Virgilii , sed com- 
mentariorum veri Donati. » Aliquis, inquit, indoctus indoctissimis verbis 
» paraphrasin scripsit in Donatum: id jam mundo obtruditur pro Donato." 
Fuerunt adeo qui crederent Fabricium hunc interpretem , totum vel partim , 
confinxisse. v. Barth. ad Stat. Theb. IV. 445 et XI, 543. Enimvero non 
Fabricitis primus Donatum edidit, sed secutus est editionem Neapolitanam , 
quara secum Neapoli attulerat. Vide ipsius Praefationem et epigramma in 
iitulo, continens coUoquium inter hospttem et bibliopolam , auctore H. K. A. 
(Hiobo Madeburgo Annebergensi). , 

» re quid vel sibi vel aliis videatur, enumerent." Si haec, 
quae citat, Donati commentaria in Virgilium superessent, 
quam muhas variorum interpretum sententias inde discere- 
mus, additis eorum nominibns. At Tib. Donatus numquam 
plurinm interpretum opiniones enumerat rationesve eorum 
ant nomina ponit: subinde tantum aliornm dissensum uno 
verbo indicat, ita ut saepe cunctos stilo declamatorio re- 
jiciat; ut ad I, 27: »Hoc loco doctores falluntur;" ibid. 
y5: »Hoc loco inanis intellectus homines, omisso Virgilii 
» puro et vero, sic suspicionibus in falsam interpretationem 
»ducit, ut asserant, etc." (ita enim is locus corrigendus 
est, adjuvante Ms. Hariem.); ibid. 179: »Hic errant male 
» interpretantes et disputando pessime suum confitentur 
» errorem;" (loquitur de interpretatione, quam secutus est 
ipse Aelius Donatus, de Tropis p. 1777); ibid. i85: 
» Videamus quemadmodum de ipsis cervis locutus sit poe~ 
» ta ; reprehenditur enim temerariorum voce (ita Ms. Har- 
» lem.) quod dixerit, a tergo sequuntur; et revera vitium 
»est, non poetae, sed pessime pronunciantium;" ad IV, 
384 : » Hoc loco absentem ab'i mortuam volunt , et dant 
»exempla impropria, ut non uno sed plurimis locis pro- 
» bentur errare;" ad IV, 625: »Qui inania sentire volue- 
» runt, dictrat hoc in Hannibale exstitisse, quod est absur- 
» dum;" ad V, 2: » Qui intellectum loci istius duris 
» interpretationibus dissipant , dimisso eo quod inteliigi 
» debet, argumentatione snperflua perquirunt, quod poeta 
» non sensit." — Talia non sunt ex ratione Aelii Donati. 

Sat multa dixisse videor, ut Tib. Claudium Donatum 
ab Aelio Donato diversum esse probarem. De ipso Tib. 
Clandio quae dicam, pauca habco. Barthius ad Stat. XI 
Theb. 543 dicit locuni quemdam ejus , quem citat , antiqui- 
tatem non infimam sapere. Fabricio in Bibl. Lat. To. I. 
p. 209 (ed. 1721), III p. 743, Bibl. Med. et Infimae 
Latinitatis V. II. p. 178, et Saxio in Onom. I p. 4o8 
Aelio Donato recentior, sed incertae aetatis habetur: item 

1 

Heynio in Catalogo Scholiastarum , et initio Notarum ad 
Vitam Virgilii. Addit Heynius, Prisciano tamen et Servio, 
qui eum laudant, antiquiorem fuisse. Quod argumentum 
cadere necesse est, si probavi non hunc, sed alterum Do- 
natura, a Scrvio et Prisciano citari. Ceterum juniorem 
Aeiio Donato essc, ex totius operis colore et Latinitate, 
qua utitur, probabile puto. Fuisse tamen paganae reli- 
gioni addictnm, et ex animo deditum, multi loci testantur. 
In Praefatione, Virgilii lectionem etiam propterea commen- 
dat, quod magisterio ejus instrui possint qui se aptant 
ad deorum cultum futuraque noscenda. Vide, praeter 
alia, ad I, 28, 44-2 et 740. II, i65. V, 709. VII, 259. 
IX, 247, 4o4 et 627. Uno in loco, qualis nunc in edi- 
tionibus legitur, interpolator aliquis, pius ille quidem et 
sanctus, non cogitavit se in pagano scriptore versari. Bo- 
num factum, quod sinccra scriptura in Ms. Harlemcnsi 
servata sit. Nam ad X, 5^5: Dum sequeris Clytium 
infelix, nova gaudia, Cydon, Dardania stratus dextra, 
securus amorum , Qtu juvenum tibi semper erant , mise- 
rande, jaceres, haec genuina Donati verba exstant in Ms. 
Harl. : » Viderat enim adolescentem Clytium — quem 
» dum securus sequitur, amoris ardore possessus, qui amor 
»juvenibus solet esse convcnicns, salutis suac immcmor 
)) factus est." Exstitit quidam, qui noluit haec ita scripta 
in juvenum oculos venire: unde factum est ut hoc modo 
interpolata hucusque lccta fuerint : » — amoris ardore pos- 
» sessus est , qui amor exsecrabilis juvenibus scelestissimis 
» solet inesse, quo nihil naturae magis rcpugnare videtur, 
» nihilque Deo gravius, quod plurimorum miserabiles exitus 
» ostendunt. Nec poeta aliud hic innuit, quam eos, qui 
» foedissimum hoc sequuntur vitium, tandem infelix pati 
» exitium. Dum igitur hoc sequitur, salutis suae immcraor 
» factus est." Et mox cum similiter Donatus in paraphrasi 
posuisset, ut verba ejus servavit Ms: » Nova araorum 
» gaudia sequeris, qui amores esse juvemun solent;" in 



editionibus lcgitur: »— qui ainores esse scelestorum ju- 
» venum solent." Ita ille interpolator ; cujus factum non 
reprehcndo: et si ipse adolescentibus Donati commentarios 
legendos darem , interpolatum hunc locum dare mallem , 
quam sincerum. In eo tamen minus perite egit , quod 
oblitus fuisse videatur se paganum scriptorem tractare i 
tum, quod ipsum sibi contraria dicentem effecerit. Quem 
enim Donatum videri voluit haec scripsisse : » Qui amor 
» exsecrabilis juvenibus scelestissimis solet inesse. Nec 
» poeta aliud hic innuit quam eos qui foedissimum hoc 
» sequuntur vitium, tandem infebx pati exitium;" in eodem 
haec verba, continuo sequentia, reliquit: » Apparet au- 
» tem hunc notari Virgilii carminibus , non quia adoles- 
» centis amore captus est, quod tunc licitum fuit." — 
Ad rem conf. Donat. ad I, 28 et V, 296. 

Commentarios in Virgilium Donatus senex scripsit 1 ) , ut 
apparet ex epistola .ad finem , ubi ait : » Incertum metuens 
»vitae, quod magis senibus incumbit et proximum est, 
»cursim scripsi quae potui, relinquens plurima." Inter- 
pretationum titulum, quem Codices praeferunt, genuinum 
et ab ipso auctore profectum esse, docent verba ejus ad 
VH, 645: » Catalogus iste huic interpretationum libro 
» non fuerat inserendus." Conf. et epistolam modo cita- 

tam : » Ea saltem edi volui , quae tibi ad caetera intel- 
» ligenda aditus et vias aperirent, ut si quid mihi adversi 
» accideret, haberes interpretationum mearum quod imita- 
» reris exemplo (I. exemplum)" His Interpretationibus , 
in duodecim libros divisis, quibus totidem Virgilii expli- 
cantur, tertium decimum adjungere voluit, de qua re ipse 
agit ad VII, 645: » Catalogus iste huic Interpretationum 
»libro non fuerat inserendus. Nihil enim habet, quod 

ad titulum libelli Vibii Sequestris. 

» artificiose possit exponi. Est quippe nominibus homi- 
» nuitf, gentium, fluviorum, deoram, terrarum, montium, 
» herbaram , provinciarum , fontium plenus et refertus. 
» Tamen ne quid libro decerpi videatur , dicemus aliqua 
» ejus uno libro, qui tertius decimus erit, cum totius 
» operis complexione dicturi , ut bistoriae per duodeciin li~ 
» bros sparsae, et cetera quae supradicta non sunt, possint 
» evidenter apparere." Cujus loci mutanda interpunctio 
est ih hunc modum: » Ne quid bbro deccrpi videatur, 
» dicemus aliqua ejus: (reliqua) uno libro, qui tertius deci- 
» mus erit, cum totius operis complexione dicturi etc." — 
Et co quidem loco non dubitasse videtur, quin tertium 
decimum librum addituras esset; cum tamen duodecim 
libros absolvisset, incertus fuisse, an postremum quoque 
complere valeret: certe duodecim illos interim evulgavit, 
et in epistola ad filium, calci addita, baec scripsit: »Quia 
» ex communi voto contingit diutius vivere, bos libros 
» interim legendos curavi: mihi enim certum est dehinc 
» me non esse deserturum in te studium patris, ut tibi, 
» quantum potuero, pari praeparem cura, quae propter 
» supra dictam causam videor omisisse. Sic enim fiet, ut 
» origines singularam personaram , quas Virgiiius Aeneidos 
» libris comprehendit, et quae in aliquo studio floruerant 
» (1. floruerint) , aut nullius fuerint meriti , vel contraria 
» deligendo depressae sint , simul etiam cognosces (L cog- 
vnoscas) oppidorum insularumque rationem, regionum, 
»montium, camporum vel fluminum, temploram ac fano- 
» ram, berbarum, quin etiam et lignoram vocabula, et 
» cetera bis similia. Sed haec sic accipias velim , ut ex 
» commentariis scias veterum me esse collecturam i antiqua 
» enim et fabulosa ac longinquitatis causa incognita, nisi 
» priscoram docente memoria non potuerunt (f. poterunt) 
» explicari. Proinde si haec longiori ejus (f. hngioris 
» aevi) suffragio supplere valuero, erit tibi gratissimum, 
» labore potius patrio ista didicisse, quara tuo. Si minus, 

» legendi sunt tibi veteres necessario : collecta condiscas." 
(Ita postrema interpungenda sunt). 

Hunc tertium decimum librum a Donato editum esse, 
sed injuria temporum periisse putaverunt Georgius Fabri- 
cius ad Donati commentarios VIII, 455, itemque in Prae- 
fat. ad Horatium (quem Fabricii locum Tu retulisti , 
Hist. Crit. IH. p. 4), et Barthius ad Stat. XI Theb. 
543. Prudentius rem in medio reliquit Jo. Alb. Fabricius 
in Bibl. Lat. T. II. p. 248 (ed. 1721): itaque in Bibl. 
Med. et Infimae Latinitatis V. II. p. 178, Barthii verba 
transsumens, pro comprehendit , quo ille usus erat, scripsit: 
comprekendere voluit. Tu quoque in Hist. Crit. n. p. 58 
rectissime monuisti, incertum esse, an Donatus hunc librum 
absolverit. Opinor , si absolvisset , adjectus fuisset exempla- 
ribus , et etiamnunc in Codicibus legeretur : quod minime 
quidem certum argumentum est, sed tamen ejusmodi, ut 
propterea paulo magis probabile esse putem, non additum 
hunc librum a Donato quam additum esse. Ceterum assen- 
tiendum puto Barthio L c. optanti ut vel cum jactura reli- 
quorum commentariorum , unus hic liber, si tamen scrip- 
tus est, exstaret. Addit Barthius: » Multo utique majore 
» eruditionis fama nunc esset (Virgilius) , omnium utique 
» post sacram Scripturam , pretiosissimus et omni admira- 
» tione dignissimus author." Nihilominus , si hic liber ex- 
staret, parum inde laudis Donato accessurum fuisse putem. 
Ipse enim profitetur, se ex veterum commentariis ') omnia 
esse collecturum , ut suo labore aliorum labor levaretur: 
si non aisol verit , filium suum monet ut veterum com- 
mentaria perlegat, unde nimirum eadem discere possit. 
Multum diversa ratione igitur in hoc libro usus fuis- 
set Donatus, quam in reliquis, de quibus in praefatione 
ait: » Cum adverterem, nihil magistros conferre quod 
»sapiat, scriptores autem commentariorum non docendi 

» studio , sed memoriae suae causa quaedam favorabili 
»studio, multa tamen involute reliquisse, haec, fili cha- 
» rissime, tua causa conscripsi, non ut sola perlegas, sed 
» ut collatione habita intelligas , quid tibi cx illorum , 
» quidve cx paterno labore sequendum sit. Non enim aut 
» illi omnia complexi sunt , aut ego tanta composui , quae 
» te possint ad pleni intellectus cffectum competenter in- 
» struere." Scilicet in prioribus libris ubi talia fere trac- 
tavit, in quibus ipse probe exercitatus fuisse videtur, suo 
magis Marte rem egit, et sua ipse via ingressus est; 
quamquam sicubi quaedam ex antiquitatis doctrina attin- 
git, et in illis usurpare soleat ajunt, dicunt, fertur vel 
similes formulas, unde apparet eum ex aliis haurire. In 
hoc vero postremo libro, in quo historica scientia et va- 
ria eruditione opus erat, omnia ex aliis commentatoribus 
desumturus erat. Sed propter hoc ipsum mallem nos 
postremum librum habere, quam reliquos omnes. Pluris 
facerem veterum commentariorum reliquias, in illis prae- 
cipue rebus versantes, quae ad antiquam historiam et 
yariam eruditionem pertinent: quam totos duodecim libros 
ex ipsius Donati ingenio profectos. Non ideo cixi quod 
hujus Donati ingenium prorsus spernendum eiistimem. 
Imo credo etiam Heynium, ut erat vir ille Sunimus ve- 
teribus grammaticis et scholiastis paulo iniquior, fortasse 
durius, quam par erat, hos Donati commentarios inepti 
hominis opus appellasse. Quod poetam ad rhetorica prae- 
cepta exigendum sibi putaverit, hoc temporum, non ho- 
minis vitium est: quod hanc ipsam rem, per se non 
probandam, satis eleganter nec plerumque inscite insulse- 
que perfecerit, haec vero ipsius hominis virtus fuit. Nemo 
qui legerit, negabit, pro temporibus quibus vixisse eum 
probabile est, opus esse eleganti sermone conscriptum: et 
auctorem neutiquam destitutum fuisse aut inveniendi aut 
eloquendi facultate. Si caruit grammatica eruditione item- 
que aliarum quarumdam rerum penitiori doctrina, caruit 

etiam eruditis ineptiis, et hinc nonnulla rectius intellexit. 
Sed nimirum in veteribus sclioliastis non praecipue quae- 
rimus, qualem Donatum dedisse Tu verissime monuisti, 
aestlieticam interpretationem. Nam in hac parte multum 
ab interpretibus recentiorum temporum superati sunt, qui 
rectiori judicio et pulchri sensu in his rebus utuntur. Alia 
veterum commentatorum utilitas est. Si recte haec Wyt- 
tenbachii verba a Te in Hist. Crit. I. p. 6 ad scholiastas 
quoque relata sunt (ego autem rectissime Te fecisse puto) : 
» Et Rhetor et Grammaticus ita imprimis quisque nobis 
» majoris pretii aestimandus est , ut frequentior est in 
» memorandis cum rebus ex Historia et Antiquitate non 
» aliunde cognitis, tum locis et notitiis Scriptorum deper- 
» ditorum;" — sequitur, Donati commcntaria parvi nobis 
aestimanda esse. Nam nihil aut paucissima ejus generis 
continent. Quare hanc fere solam ex iis utilitatem posse 
percipi crediderim, quod conducant ad cognoscendam hisr 
toriam interpretationis Virgilianae: indeque discamus, quo- 
modo cum universum Virgilii carmen, tum singula loca, 
et ab ipso Donato, et ab aliis ejus aetate aut ante eum, 
intellecta et explicata fuerint. 

Quod dixi plerumque ineptiis ex eruditione gramma- 
tica carere Donatum, non ita inteiligendum est, quasi 
nusquam in hoc genere sit lapsus. Ineptit in voce occidere 
ad I, 238, 'et XII, 5i4; inepte VI, 5o,5 Tityon pro 
nomine indeclinabili habuit. Ridicule II, 492 custodes de 
januarum postibus, et VI, 36o uncas manus de ferreis 
instrumentis intellexit. Omnium ineptissime ad II, 212: 
Dijffugimus visu exsangues annotavit: wQuoniam de an- 
» guibus loquebatur, allusit ut diceret: diffugimus exan- 
»gues;" quibus similes ineptias vide ib. ad v. 223, ad 
m, 95 de vocabulis ubere laeto; ad V, 491. IX, 72. 
X, 680. Imprimis frequens est in hoc, ut vocabulum 
aliquod semel positum bis intelligendum dicat. Ipse ait 
ad I, 48: »Certe et hoc pluribus locis ostendimus, unam 

» orationis partem non semel , sed saepius accipiendam." 
Saepe fecit inepte, ut ad XI, 554: tristis Latonia voces 
Ore dabat , quod interpretatur : tristis Latonia dabat tristes 
voces f dicens se poetae morem retinere quem ubique ser- 
vaverit. Nollem Donatum secutum esse et laudasse Brouk- 
husium ad Propert. p. 16 5. Eadem chorda in plurimis 
locis oberravit, ex. gr. VI, 740. VIII, 365. XI, i85. 
Metri neglectum notavit Henr. Stephanus de delectu in 
lection. Virg. p. 49 in annotatione ejus ad VI, 837: Ille 
triumphata Capitolia ad alta Corintho, ubi exponit, Ca- 
pitolia triumphis ornata. Prorsus similiter lapsus est U, 
479 et IV, 637. Quid dicam quam multis locis propter 
exquisitioris sermonis inscientiam et doctrinae defectum 
verborum sententiam asscqui nequiverit: quam multa per 
nimias argutias contortis explicationibus perperam sit in- 
terpretatus. Imprimis in vi et virtutibus orationis Virgi- 
lianae investigandis , dici non potest quam saepe multa in 
poetae verbis quaerat de quibus ille ne cogitavit quidem. 
Sic ad II, 5a4 vehementer laudat Virgilii artificium quia 
cum Aeneas rogasset: Quo res summa loco? respondit 
Panthus: Venit summa dies , eodem vocabulo summa 
repetito. Ad idem genus pertinet quod in pronominibus 
et nominibus a Virgilio usurpatis, ubique fere magnum 
intellectum et vim sententiae inesse putet, ut ipse ait ad 
1 , 44 : » Illum quod dixit , et ejus nomen snppressit , 
» hoc est quod plurimis locis diximus , magnum intellec- 
• » tum ex pronominibus nasci;" et III, aoi: » Apparet 
» ergo (ut saepius diximus) in pronominibus esse plerum- 
» que maximum intellectum." Ita et in nominibus pro- 
priis magnam ubique vim quaerit 1 ), et ab inimici sem- 
per in convicii significatione, ab amicis in laudem posita 
esse putat. Adde, quod ubi Virgilius numerum aliquarum 

rerum non definivit, sed generaliter locntus est, solitus 
1 sit monere poetam hoc ideo fecisse, quia in generalitate 
plus plerumquc cogitetur, quam revera specialitas exhibere 
possit. Talia, quae in nonnullis locis vera esse possunt, 
Donatus ad fastidium usque uhique repetit, et saepius 
inepte adhihet. Porro, ut singula sententiarum memhra 
et singula verha non superflue posita esse demonstret , saepe 
puerilia et nimium aperta monet : et omnino multa habet 
quae sponte intelliguntur, et hinc fere sine utilitate lougus 
est. Saepe hoc notavit Landinus , et propterea multis lo- 
cis nihil in Donato se reperisse testatur dignum quod ex- 
cerperetur, ut ad VI, 784: VII, 711: X, 728. 

Aliorum scriptorum locis , quos saepe et e multis 
citare solet Aelius Donatus, hic noster raro utitnr, et 
ex trihus tantum auctoribus: Terentio, Sallustio et Ci- 
cerone. Hi enim cum Virgilio prae caeteris in scholis 
frequenter lectitabantur, et a grammaticis et rhetoribus, 
qui non utehantur remotiore doctrina, fere soli solehant 
citari. Sic Arusianus Messius , Orator Urbis Romae, 
scripsit Quadrigam sive Exempla elocutionum , ex his 
quatuor scriptoribus petita. De hac re verbo dixi in 
Dissertatiuncula de Arusiano Messio p. 35. Locorum a 
Donato citatorum quoniam plenum indicem nusquam rc- 
peri, ipse catalogum apponam, additis variantibus e Ms. 
Harlemensi. 

TERENTIUS. 

ad I Aen. 197. » Vacuae quippe a doloribus perso- 
» nae potest e diverso responderi Terentiano dicto : Tu si 
» hic sis , aliter sentias." — Ita et Ms. Locus est Andr. 
II, 1, 10, ubi Bentlejus e conjectura: aliter censeas. 

ibid. 260. » Hoc esse servandum in talibus causis 
» etiam Terentius docet , qui dixit in Andria : Sed uhi 
» inveniam Pamphilum, Ut metum in quo nunc est adi- 
» mam , atque expleam animum gaudio ? Non enim con- 

» vertere animum quispiam potest , nisi fuerit in timoris 
» causa securior factus." — Ita et Ms. , nisi quod recte : 
convertere animum ad audiendum quisquam potest. Locus 
est II, 2, 2: quem iterum Bentlejus conjectura tentavit. 
Ordinem in illo loco a Terentio servatum laudant Ael. 
Donatus et Eugraphius, item Servius ad I Aen. 720. 

ib. 5i5. » Accedebat ad hominis castitatem malorum 
» tantorum saeva congeries , quae etiam libidinosos revocat 
» a Veneris (f. venereis) voluptatibus , ut Terentius : Nulla 
» adeo ex re istud fit, nisi ex nimio ocio." — Ita plane 
etiam Ms. habet. Locus autem est Iieaut. I, 1, 5y, et 
ipse a Bentlejo mutatus. 

ib. 686: » lluic sententiae etiam Terentius assenti- 
» tur, qui dixit: Sine Cerere et Libero friget Venus" — 
Ms: etiam Terentius attestatur. — Eundem locum re- 
spexit ad IV, ig5: » Fervent enim Venereae voluptates, 
» sicut Terentius ait, ubi intervenerint Ceres et Liber." 

ad II, 62: »Et Terentiana sententia hoc loquitur, 
» non fieri sine magno periculo facinus magnum aut me- 
» morabile." — Terentii locus est Heaut. II, 5, y5: »Non 
» fit sine periclo facinus magnum et memorabile;" quem 
expressit Auctor raonostichi in Fabricii Bibl. Lat. T. III. 
p. 5 12 et in Anth. Lat. T. I. p. 5j5: »Magno conficitur 
» discriraine res memoranda:" ut recte notatum Heumanno 
in Poeciles T. I. p. 268. Donatus iterum in mente ha- 
buisse vidctur ad IX Aen. 2o5 : » Novi facinus magnum 
» sine magno periculo conipleri non posse." 

^-*d IV , 54 : » Terentiana sententia huic loco conve- 

»nit, qua dictum cst: Dum in dubio est animus paulo 
» momento huc vel iiluc impellitur." — Item ad VIII , 
587: »In hujusmodi cunctationibus quid sperandum sit, 
»Terentius docuit, qui ait: Dum in dubio est animus 
))paulo momento huc vel illuc impellitur. v — Et ad XII, 
229: »Huic loco consentit Terentiana sententia, qua dic- 
» tum est : Dum in dubio est animus paulo momento 

» huc vel illuc impellitur." — Locus est And. I, 5, 3r. 
Firmatur hinc optimorum Terentii Codicum lectio, cum 
alii voculam vel omittant, quae deest etiam apud AeK 
Donatum ad Adelph. III, 4, 24. et Lactantium ad Stafc. 
XI Theb. 1.39. 

IV, 211: »Ait foemina, quasi abjecti sexus. Nam 
»Terentius ita ex iracundi senis persona ait: Tu, nquam, 
» mulier, quae me omnino lapidem, haud hominem pu- 
» tas." — Ms: Nam et Terentius, et mox: non homi- 
nem. Ep.dem varietas in Terentio Hec. II, 1, 17, ubi 
conf. Ael. Donatum. 

ib. 295 : » Ille est gratus cujusHbet jussionis effec— 
» tor , qui praeceptis laetus obsequitur. Hoc denique et 
» Terentius tetigit dicendo: Nulla est tam facilis res s 
» quin difficilis siet 9 Quam invitus facias." — Ita plane 
Ms., nisi quod male: difficilis fiet. Locus est Heaut. IV, 
6 , 1 , ubi amicus quidam noster eleganter , ut solet , nuper 
conjecit legendum esse: Quum invitus facias. In vulgata 
lectione absurdam sententiam esse ait. Credo: sed est 
elegans et studio quaesita absurditas, quod Graeci vocant 
Oxymoron. Vulgatum, praeter Tib. Donatum, vidit etiam 
S. Ambrosius, et imitari non dubitavit, Hexaem. V, i5. 

ib. 5^3: » Egregia duorum auctorum dicta, interro- 
»gantisunum, alterum judicantis. Terentius quippe ait: 
» Pro Jupiter, ubinam est fides? putavit euim quaeren- 
» dam , existimans posse congruam reperiri. Virgilius au- 
» tem judicavit quaerendam non esse, quod reperiri tuta 
» non possit." — Nil variat Ms. , nisi quod : Proh 
Juppiter. In Terentii Heaut. II, 3, i5 legitur: O Jup- 
piter. Ael. Donatus ad Adelph. III, 2, 52, eadem loca 
Virgilii et Terentii comparans, etiam citat Pro Juppiter* 
Ibi Terentius: Quid credas jam, aut cui credas? quem 
locum hic affert Servius. 

ad V , 22 : » Hoc est , quod etiam Terentius mo- 
»net: Quando, inquit, non potest fieri quod vis, id< 

» velis quod possis,* 1 — Ms. possit , ut lcgitur in Andr. 
II, 1, 5, et ipse citat Donatus ad v. 710: » Huic sen- 
» tentiae et Terentiana consentit, dicta aliis verbis, mente 
» tamen eadem : Quando , inquit , non potest fieri quod 
» vis: id velis quod possit;" quem Donati locum Bentlejus 
ad Terentium citavit ut lectionem quando firmaret, et al- 
terum ad v. 22 addere poterat. Ad v. 23 Donatus dicens: 
» Pergamus, quo possumus, quia quo volumus non licet;" 
in mente fortasse habuit alium ex eadem comoedia locum 
IV, 5, 10: »Ut quimus, ajunt, quando ut volumus non 
» licet." 

ib. 343 : » Huic Ioco Terentianum convenit dictum : 
» Virgo t inquit, pulchra, et quo magis diceres, Niltil 
» aderat adjumenti ad pulchritudinem , Capillus passus t 
vnudus pes t ipsa horrida t Lachrymae y vestitus turpis 9 
» ut quidquid honi In ipsa inesset forma , haec formam 
» extinguerent. Revera enim ipsa est incorruptibilis pul- 
»chritudo, quae tunc quoque inviolata perdurat, quum 
»pulsatur adversis, et sui detrimenta non sentit." — Ms: 
wf, ni vis boni; ut legitur apud Terent. Phonn. I, 2, 5/. 

ad VI, 199: »Unde et involare dicimus, quum ali- 
» quid furtim vola manus subtrahitur: et involare rursum, 
» cum violentae manus in aliquem diriguntur, sicuti Te- 
» rentius ait : Illi facile in oculos involem venefico" — 
Ms. habet: ait; In faciem invohm venefico. Locus est 
Eunuch. IV, 3, 6, ubi: facile illi, non: illi facile. Cae- 
terum melius de hoc verbo Ael. Donatus ad Eun. V, 2, 20. 

ib. 8o5: »Hanc dicendi artem exsecutus est in co» 

» 

» moedia Terentius , assentatoris officium in eo stare sig- 
» nificans, ut*in comparatione sit ille potior, qui laudatur. 
» Ait enim Thraso miles : Magnas vero agere gratias 
» Thais mihi? ille si diceret magnas, qui interrogabatur, 
»non promerebatur patronum, cui placere cupiebat: sed 
» ait Ingentes , ut aestimationem audientis assentatione 
» superaret." — In Bfi. agere ante gratias deest; et mox 

legitur: extimationem audientis. Locus est Eun. III, i, 
init., de quo eadem est aliorum observatio: Ciceronis 
Lael. 26, Aelii Donati, et Eugraphii. 

ad VII, 268: » Verecunda oblatio et adversus ex- 
» probrationem omnem satis munita, nec in hunc iocum 
»conveniret Terentiana sententia, qua dictum est: Ali- 
» quid monstri alunt: ea quoniam nemini obtrudi potest, 
» Itur ad me. Et revera quum quis offert filiam suam, 
» cavere debet ne in suspicionem contrariam veniat." — 
Melius Ms. ne in kunc locum; mox minus bene: alunt 
et quoniam memini, Locus est Andr. I, 5, i5; quem 
in mente etiam babuit Donatus ad v. 35^, scribens: 
» Quos putamus illius perfidi nunc esse tractatus? aliquid 
» monstruosum existimat genuisse , monstrum alere , et 
»monstrum defbrme nutrire: non se enim praelatum ce- 
»teris putat, sed conjunctionem nostram cunctos incolas 
» borruisse." — 

ad Vm, i3o: » Quum multa congereret, primam 
» posuit virtutem suam: secundum illam sententiam, quam 
» Terentius tenuit dicens : Mihi spes omnis in memet 
» sita est." — Ita et Ms. Legitur in Phorm. 1 , 2 , 89 : 
In me omnis spes mihi est. De memoria Donatus citasse 
videtur. N 

ad XI, 108: » Nulla est enim cuipa, sicuti et Te- 
»rentio placet, ulcisci adversarios, aut qua via te captent 
»illi, eadem ipsos capi." — Locus est in Hecyra I, 
1, i5: » Injurium autem est ulcisci adversarios, Aut 
» qua via te captent illi, eadem ipsos capi?" ubi Bentlejus 
edidit: captent te illi t alii vocem illi ejecerunt. 

ibid. 180: »Terentius sic: Quid meritus? Huic dicto 
» responsum est: Cruccm." — Ms: Quid meritis. Locus 
est Andr. IH, 5, i5; ubi alii: quid meritus es? Apud 
Servium ad I Aen. 519, ubi hic locus citatur, editiones 
verbum substantivum habent, codices Burmanni omittunt. 

ad XII, 4i: » Fors dicta refutet; quod est in usu 

» vulgi : quod non faciat deus. Nam triste aliquid nomi- 
»naturi, optant primo ne accidat, ne omen afferre vide- 
» antur. Hoc et Terentius in Andria posuit aliis verbis 
» expressum: »SV eveniat, quam dii prohibeant, discessio. 
» Prius optavit ne fieret, et sic protulit, quam optabat , 
» ne fieret." — Ms. corrupte: Sic eveniant. Ceterum 
in Andr. III, 3, 56 legitur: quod Di prohibeanU 

SALLUSTIUS. 

ad I, l. ubi Sallustius citatur, nil Codex variat. 

ibid. io. » Hoc hominum genus meliore testimonio 
» Sallustius persequitur, et contrarios occulte reprehendit, 
» dicens : Et injuria accepta ignoscere quam persequi 
» malebant." — Ms. recte: Sallustius prosequitur. Ce- 
terum in Cat. 9 vulgo alio ordine: accepta injuria. cf. 
Muncker. ad Hygin. p. 106. 

ib. 3y: » Jncepta sunt dispositiones et destinationes 
» animorum , sicut Saliustius ait : Nam talia incepta con- 
» sultorem vertissent reipublicae pestem factura." — Ms: 
Nam talia cepta non consultorum vertissent. — Item ad 
IV, 3i6: » Incepta vero dispositiones sunt, ut plurimis 
7> locis et apud plurimos lectum est, et definitiones ani- 
» morum significant : ut ipse Virgilius : Mene incepto 
» desistere victam? Et Sallustius: Nam talia incepta ni 
» inconsulto revertissent reip. pestem factura." — Ubi 
nihil variat Ms, nisi quod ni ante inconsulto omittit. 
Apparet legendum esse: ni in consultorem vertissent. 

I. 166. » Intelligere autem debemus (quod in omni- 
» bus locorum descriptionibus curandum est) locum poetam 
» sic descripsisse, ut ingredientem. Hunc morem etiam 
» Sallustium tenuisse manifestum est, ubi dexteram, vel 
» laevam dicit, a tergo, et a fronte, se velut consistentem 
» in uno loco faciat.". — Recte Ms: ut se velut consis- 
tentem. 

ib. 34g: r>Namque, ut Sallustius ait, avaritia fi- 
» dem, probitatem, caeterasque bonas artes subvcrtit: pro 
» iis superbiam, crudelitatem , deos negligere, omnia ve- 
» nalia habere edocuit, et caetera." — Ms: artes bonas, 
ut vulgo in Cat. 10. Consentit in: pro iis, cum apud 
Sallustium vulgetur: pro his. 

ib. 698. Citatur Sallustius. 

ad II, 442: »Quod scalas dixit: non tantum plures 
»asseruit, verum etiam docuit plurali numero dici opor- 
» tere. Docet hoc etiam Sallustius quum ait : Postquam 
» unae atque alterae scalae commutatae sunt." — Ms: 
qui ait$ ceterum verba Sallustii pariter scripta exhibet, 
cum tamen in Jug. 60 ita legantur: Ubi unae atque 
alterae scalae comminutae. Pro commutatae quin et Do- 
natus scripserit comminutae y non dubitandum puto. 

ibid. 792: ))More Sallustii dixit: conatus sum. Ibi 
» enim ponitur conatus , ubi effectus sequi non potuit." — 
Item ad IX, 398: »Sallustius quooue ubi poriit: conatus 
»est, nullos effectus consecutos ostendit." — Et ad XI, 
585 : » Conatus enim secundum Sallustianum etiam mo- 
»rem, coepta significat, non tamen impleta." — 

ad VI, 520: » Etiam Sallustius dicit: Uti animum 
» (inquit) aegrum solet, somnus coepiU" — Recte Ms: 
cepit, ut legitur in Jug. 71. 

ib. 5^5: » Ipso verbo Sallustius usus est, quum 
» diceret : Libido accensa , sic ut saepius peteret viros 
» quam peteretur." — Ita et Ms. In Cat. 25. legitur: 
sic accensa ut, et praeterea a nonnullis: lubidine. 

ad VII, 659: » Tali genere laudis Sallustius plenus 
»est: nam et ipse multos collaudat, ac deprimit adjecta 
» vituperatione." — In Ms. deest ac post collaudaU 

CICERO. 

ad IV, 367. ubi Cicero citatur, nil variat Ms. 

ad VII, 4g: » Talis ultimi exemplum Cicero, et 
» crebro in secundo Rhetoricorum dedit: Omnium, inquit, 
» qui fuerunt ab ultimo principio. hujus enim novissimum 
» fixerat gradum." — In Ms. deest Cicero. Recte. Nam 
pro: et crebro, scribendum: et Cicero. Mox habet: Omnium, 
inquit, quisque fuerunt ab ultimo principio hujus prae^ 
ceptionis. Recte; nisi quod in Cicerone II de Invent. 2. 
pro quisque fuerunt, legatur quicumque fuerunt. Deinde 
ita pergit, vulgata egregie supplens: » Filius huic] Cum 
» dicit huic , potuit videri de Saturno dixisse : hujus enim 
»novissimum fixerat gradum." 

His addo: 

Loca Tib. Cl. Donati ad jus spectantia. 

ad I Aen. 77: » Quum fieri aliquid non Ucet, inci- 
»pit licere, si ejus fiat jussu, cui jubendi plena potestas 
»est. Ecce exempli causa ponamus judicium publicum. 
» Non licet hominem verberare aut torquere, et qui haec 
» fecerit plectitur : sed si jussu judicis fiant , nullum ad- 
» mittitur crimen." — Ms : si jussu principis fiat. No- 
tabilis varietas. 

ib. 5o5: Tum foribus divae, media in testudine 
templi , Saepta armis solioque alte subnixa resedit.] 
» Quomodo est judiciorum omnium consuetudo : ducuntur 
»judiccs usque ad fores secretarii, ibidemque officium re- 
» manet : illi vero ingressi solium ascendunt et sedent." — 
Ms: officiorum omnium consuetudo, quae videtur esse cor- 
ruptela, e sequentibus orta. Deinde Ms :. deducuntur. 

ad II, 196: » Doli definitio est quum aliud agitur, 
» aliud simulatur." — Item ad V , 342 : » Bene definiit 
» poeta quid sit dolus. Sicuti enim interpretatio ejus 
» prudenti exitu disputationis expressa est : Dolus est 
» quum aliud agitur , aliud simulatur." — Est definitio 
Aquilliana apud Ciceronem III Off. i4. et Topic. 9. 

ad V, 249: Tpsis praecipuos dactoribus addit lio- 

nores.] » Praecipua dicuntur, quae praeter communionem 
» singulis proprio nomine deputantur, ut fit saepe in tes- 
» tamentis , cum aliqua per perceptionem singulorum hae- 
» redum censuerit esse testator." — Recte Ms : per prae- 
ceptionem. 

ad VIII, 168: »Horum, ait, apud me propter dan- 
» tis meritum fuit gratia , ut quum his ego per senium uti 
»non possem, traderem filio meo, et in hodiernum usque 
» diem incoluraia maneant, eodem quodammodo perseve- 
» rante dominio , cum patris et filii una persona sit." — 
Ita hic locus e Ms. legendus. 

ad XI, 25: nPatriam dicimus pro libertate posi- 
» tam ideo , quia quum quis ex servo liber efficitur , civi- 
» tatem dicitur Romanam consecutus : et haec bellorum 
» conditio est, ut victi libertas intereat, et efiiciatur do- 
» rainus is, qui victoriam fuerit consecutus." — Item ad 
XII, 236: »Patria> inquit, amissa, hoc est perdita 
» libertate. Liber enim habet patriam, quam non habet 
» servus , usque adeo , ut qui plenam sumpserit a domino 
» libertatem, civitatem Romanam dicatur consecutus." — 
In Ms. deest a domino. 

ad XI, 468: » Ilicet. Assumptum fertur e* veteri 
» consuetudine , sicuti retro roeminimus, ex more judicum. 
» Nam quum actus suos explessent, hac voce per praeco- 
» nem utebantur, ut dicerent iUcet, hoc est, ire licet: ut 
» universi , qui aderant , observationis sollicitudine solve- 
» rentur." — llla: sicuti retro meminimus, quo spectent 
ignoro. Verbo attigit vocem ilicet ad II, 424: sed ibi 
de veteri hoc more nihil legitur. Fortasse eum memo- 
raverat ad locum quem hic citavit, II, 758, ubi ejus 
annotatio forte excidit. Unicus hic locus est, quantum 
sciam, ubi Donatus a se dicta citet, quae nunc in ejus 
commentariis non leguntur. Notabo etiam hac occasione 
unicum, quem reperi, locum, ubi in hisce commentariis 
sibi invicem repugnantia exstent. Ad XII, 208: » Imo 

» de stirpe recisum si jungamus , faciemus contra ipsius 
» Virgilii sententiam , qui omuibus locis stirpem foeminino 
» genere protulit." — Postea vero ad ejusdem libri v. 770 
legitur: » Sacrum inquit stirpem, genere proferens mas- 
wculino, nec hoc loco tantum, sed plurimis. Protulit et 
» foeminino; sed, ut apparet, hominum stirpem foeminino 
» genere, lignorum vero masculino ')." — 

Quaedam alia Donati loca, quae mihi notanda visa 
sunt, subjungam. 

ad 1 , 92 : » Extemplo Aeneae solvuntur frigore 
» membra. Frigus dixit , quod nascebatnr non ex casu 
» evidentissimae mortis, sed ex levi genere." — Scribe: 
ex leti genere; ut ad VI, 176, de Miseno fluctibus merso: 
» IUius non solum mortem , verum etiam genus leti do- 
»luerunt." Comparandus h. 1. (ad I, 93) Servius: »Non 
» propter mortem ingemit Aeueas , sed propter mortis 
» genus ;" et verba Ovidii qui in eodem , quo Aeneas , 
naufragii metu constitutus erat, I Trist. 2, 5i: » Nec 
» letum timeo : genus est miserabile leti ;" quem locum 
Broukhusius in margine exemplaris, quod habet biblio- 
theca Instituti Regii Belgici, adscripsit ad hunc Senecae, 
Troad. 780: »0 morte dira tristius leti genusl"; simul 
cum altero ejusdem scriptoris , Oedip. 180 : » 0 dira 
» novi facies leti , Gravior leto !" Adde Martial. XI Epigr. 
91, 5: »Tristius est leto leti genus." 

ad II, 522: » Quam prendimus arcem? Arx est 
» secunda defensio , inventa idcirco ut evictis muris ipsa 
wsuccedat." — Conf. Asconium ad Cicer. Divinat. c. 5: 
» Arx dicitur editus in civitate et munitior ad civium 

1) De genere voci* $tirp$ multura laborarunt Grammatici. Ea de re 
Salmasium ad Prudentii Piycbom. 879 locum veterii Grammatici adscripsisse, 
quem putarct versum Prudentii respexisse , noUvit Nic. Heinsiua. Conf» 
Oudendorp. ad Appul. Hetam. p. 566. Gramroaticus ille videtur esse Cha- 
riatna, Lib. f. p. 85 , qui tamen non PrudenUi versum specUvit, sed Virgilii 
fn. Aen. 208. 

» 8alutem locus, ut VirgUius: Quo res surnrna loco, Pan- 
» thu? quam prendimus arcem? Ergo prima spes in muris 
»est, secunda in arce, si muros hostis irruperit." 

ad II, 712: ))Fos y famuliy quae dicam aninUs 
» advertite vestris. Commendat mandata sua: natura enim 
» servi mali sunt, et negligentes , nec facile his obtempe- 
»rant, quae jubentur." — Notanda verba, servos natura 
malos esse: et comparandus AeL* Donatus ad Adelph. 
III, 4, 34: » Servum evenire bonum, non ratio est aut 
»natura, sed casus est, utpote in re rarissima." Adde 
eund. ad Andr. I, 1, 11, Adelph. IV, 5, 3o, et Phorm. 

II, 3, s4. Ergo ubi servi in Comoediis mali induceban- 
tur, naturales eorum mores servati esse videbantur. Talis 
Davus in Andria, cui mala mens, malus animus. Talis 
extrema etiam Latinarum literarum aetate in Querulo Co- 
moedia , servus inducitur joculariter ficto nomine Pantoma- 
lus. Frequentissimum in scena argumentum erat, faUi per 
servum senem. Vid. Terent. Eun. prol. 5g. Plaut. Most. V, 
2, 3o. Bacch. IV, 4, 7 et 8. Ovid. I Amor. i5, 17. 
Ipse Terentius in veteri epigrammate dicitur mores homi- 
num descripsisse , Qualiter et servi decipiant dominos. 
Adde Plaut. Asin. II, 1, 8: » Serva herum: cave tu 
» idem faxis, quod vulgus servorum solet, Qui ad heri 
» fraudationem callidum ingenium gerunt." Terent. Andr. 

III, 4, 4: »Ne faceres idem, Quod vulgus servorum 
» solet. doiis ut me deluderes." Cf. Lindenbroc. ad Andr. 
I, 1, i35. Alia multa in hanc rem e Graecis colligi 
possunt, jam inde ab Homero Odyss. XVII, 320. 

ad III, 353: » IUos porticibus rex accipiebat m 
» ampUs. Accipiebat dixit, id est, pascebat. Hoc ver- 
» bum denique et haec loquendi consuetudo etiam nunc in 
» usu est, quum sumpto aliquo commodo dicimus danti: 
vbene nos aecipzs, hoc est, bene nos foves, bene nos 
»pascis." — Primo notandum est, verbum accipiebat a 
Donato explicari pascebaU Ita et Servius ad h, L: »Ac- 

»cipiebat: pascebat, ut Terentius: Accipit komo nemo 
» melius neque prolixius." Idem ad VIII, 178: »Accipit. 
» Aenean : pascit , ut : Illos porticibus rex accipiebat in 
» amplis." Ael. Donatus ad Terentii locum, quem Ser- 
vius citat, Eun. V, 8, 52: » Accipit: pascit, invitat, 
»ut: Jllos porticibus, etc." A Servio, ut pleraque, 
sumsisse videtur auctor glossarii apud Barth. Adv. 37, 5: 
» Accipio, pasco. Virgilius : Jllos porticibus rex acci- 
» piebat in amplis. Terentius : Accipit nemo melius neque 
» prolixius" In omnibus bis locis pascere usurpatur pro 
convivium praebere, de quo usu sequioris aetatis vid. 
Salmas. ad Spartian. Hadr. 17. et Lamprid. Alex. Sev. 
4i. — Deinde observanda locutio, quam Tib. Donatus 
refert sua aetate in usu fuisse, si quis pro commodo 
praestito gratias ageret: bene me accipis. Eandem memo- 
ravit ad I, 76: » Neque enim dixit: bene me accipis, 
» aut gratias ago promissis tuis;" et ad VII, 261: » Mu- 
» nera nec sperno. Ait Latinus : munera vestra non re- 
» jicio. Ceterum si egeret alieno, diceret, ut in usu est 
»hominum: bene me accepistis." 

ad III, v. ult. In Servii nota ad h. 1. legitur ad 
finem in editione Maasvicii : » Facto enim fine narrandi 
» Aeneas successit ad requiem." Burmannus notat, verba 
illa in omnibus libris deesse, et nescire se, unde Maas- 
vicius petiverit. Et ego nescio quo factum sit, ut Maas- 
vicius Donati verba in Servium transferret. Nam sunt ea 
Donati, hujus libri extremo: »Facto autem fine narrandi 
» Aeneas successit ad requiem;" ubi e Ms. Harlem. legen- 
dum est secessit, ut iterum locutus est Donatus ad libri 
sequentis initium. 

ad V, 70: Meritaeque exspectent praemia palmae, 
Burmannus: » Donatus spectent videtur legisse." Imo 
non ita legit. Nam interpretatur : » Exspectent potest 
» significare sperent, potest et videant." Si legisset spec- 
tenty non potuisset explicare sperent. Eundem errorem 

Doctissimi viri errarunt ad VI, 687, ubi Mss. habent: 
tuaque exspectata parenti Vicit iter durum pietas. Ser- 
vius annotat: » Expectata , probata, ut: Et rebus spec- 
» tata juventus." Putant Servium legisse spectata. Non 
assentior. Nam eadem plane Servii nota est ad II Georg. 
2^7: vExspecta, proba, ut: Et rebus spectata juven- 
» tus f* ubi propter versum specta legere non potuit. 
Quamquam et ibi Burmannus et Heynius eum et specta 
legisse opinantur, quae tamen lectio prorsus fuisset asper- 
nabilis. Et quid facient Donato, qui ad eundem illum 
Aeneidos locum VI, 691 scripsit: » Exspectata pietas est 
» aut probata documentis, aut sperata temporibus multis." 
Hic manifesto exspectata legit, idque nibilominus, ut Ser- 
vius, per probatam se posse interpretari putavit. Nimirum 
exspectare et spectare cum sono vix discernerentur, et in 
scriptura saepe confunderentur, tandem existimatum est 
alterum pro altero usurpari legitime posse. Etiam inter 
recentiores fuerunt qui exspectare pro spectare ab optimis 
scriptoribus dictum esse putarent, ut Juretus ad Sym- 
mach. H Ep. 79. Vid. Munckerus ad Hygin. Astron. I, 
6. p. 35o. et Arntzenius ad Plin. Paneg. 3i, 1. 

ad XI, 583, de Camilla bellatrice: » Maluit non 
» telas amare , sed tela." — Eadem paronomasia aliis 
scriptoribus placuit. Claudianus in Eutrop. I, 274: »Tu 
» potes alterius studiis haerere Minervae, Tu telas*, non 
»tela, pati." Auctor in Anth. Lat. T. I. p. 71: »A 
» telis ad tela decet transire juventam." Vid. Burm. ad 
T. II. p. 4oi. Sidonius, Carm. i5, i4g : » Cum tenet 
»haec telas, vult haec pius tela tenere." 

Speraveram fore, ut in hoc opusculo partes libro- 
rum, quae in editis Donati exemplaribus desunt, e Ms. 
Harlemensi supplere possem. Sed spes me fefeliit. Nam 
in eo Codice omnia eadem desunt. Ad primam lacunam , 
liiro IV v. 385, ita a librario scriptum est: Hic deficit 



Digitized by Google 



54 

expositio CCXL carminum quae non reperitur in aliquo 
textu hujus civitatis. Spatium demittemus, si in aliquo 
loco reperiretur. Reperta non est: nam spatium mansit 
vacuum. Interim notandum, quod ibi alii Codices in \ 
eadem civitate memorentur. Scriptunr** est hoc exemplar 
Florentiae, ut subscriptio docet, quam in Praef. ad Vir- 
gilium vuJgavit Burmannus. Florentiae Donati Codicem, 
grandioribus notatum vetustis characteribus , usurpavit 
Landinus, ut patet Politiani verbis, supra adductis. Flo- 
rentiae postea Lindenbrogium Donati Ms. vetustissimum 
inspexisse, item supra vidimus. Nisi forte haec duo pos- 
trema exemplaria sint unum idemque. Certe omnes Co- 
dices, in quibus eaedem lacunae sint, e communi fonte 
fluxisse manifestum est. Fuerunt autem eaedem etiam in 
Mss. Landini. Ad lib. IV 1. c. notavit: » In duobus 
» codicibus qui ad meas manus pervenerunt CC. versuum 
» interpretationes desunt." Cf. eum ad VI init. et VIII , 
46i. 

Ceterum minime verum est praeconium editionis Fa- 
bricianae, quod in titulo posuit Fabricii amicus, fingens 
bibliopolam hospiti interroganti de commentario Donati, 
an essent in eo mendae, respondere: Mendas non habet. 
Habet enim innumeras, quarum multae partim e Ms. Har- 
lemensi, partim ex conjectura facili opera emendari pos- 
sunt. Ipse nunc hoc negotium non tentabo exsequi, sed 
ad alia pergam. Vereor enim, ne Tibi longus videar. 

Eidem Tiberio CL Donato multi tribuunt Argumenta 
Metamorphoseon Ovidii, qnae vulgo eduntur sub nomine 
Lactantii Placidi. Scilicet cum in uno et altero codice . 
Donati noraen praescriptum habeant, hic autem libellus 
Aelio Donato parum dignus haberetur, commodius visus 
est viris doctis *) Tib. Ci. Donato, commentatori in Vir- 
gilium, adscribi posse. Hoc tamen argumentum mihi 

») Fabricio in Bibl. Ul. T. I p. 266, et port eum alik. 

quidem nimis infirmum essc videtur. Idem sentio de Vita 
Virgilii , quae nunc rulgo Tiberii Claudii Donati esse 
fertur. Fieri potest, ut fallar: sed non credo in ullo Ms. 
ei adscribi. In antiquis editionibus titulum reperio: P. 
Fergilii Maronis vita per Aelium Donatum celebrem 
Grammaticum edita. Postea visa est eidem Donato tri- 
buenda esse, cujus in Virgilium commentarii exstarent, 
quorum quasi partem fecisse cxistimaretur. Hinc alii, ex. 
gr. Henr. Stephanus, titulum fecerunt: auctore Tiberio 
Donato. Cum enim vulgo a viris doctis, jam inde a 
Politiano et Pierio, hic noster Tiberius Donatus vocite- 
tur , omisso Claudii nomine , idem posuerunt in illius Vitae 
titulo. Georgius Fabricius eandem integram ei inscriptio- 
nem dedit, quam praeferunt commentarii in Aeneida, quos 
ipse Fabricius emendatiores editioni suae adjunxit: Tiberii 
Claudii Donati ad Tib. Claudium Maximum Donatianum 
filium, de Pub. Fergilii Maronis vita. Hic titulus ser- 
vatus est in recentioribus etiam editionibus, nisi quod in 
nomine filii per errorem, ut videtur, pro: Claudium 
Maximum, passim scribatur: Claudianum Maximum. Ego 
majorem fidem habeo antiquis editionibus, quae Aelio 
Donato hanc vitam adtribuunt. Citantur inde quaedam 
a Servio sub Donati nomine , quo apud illum Aelium ' 
Donatum designari, supra probare conatus sum. Itaque 
ut hoc argumento confirmatur veterum editionum auctori- 
tas, sic vicissim ex illius Vitae inscriptione nostrae sen- 
tentiae, Donati nomine apud Servium ubique Aelium 
Donatum intelligi, firmamentum accedit. Bis autem ex 
hac vita quaedam Servius citavit in prooemio ad Bucolica. 
Prior Servii ldcus hic est: » Primus etiam pes (versus 
» Bucolici) secundum Donatum dactylus esse debet et ter- 
»minare partem orationis, ut Tityre" Quae leguntur in 
Vita § io4, io5: » Non erit Bucolicus versus, nisi in 
» quo pes primus partem orationis absolverit." Et deinde: 
»In solo principio, incertum industria an casu, has cae- 

» suras servavit. Nam Tityre dactylus partem orationis 
» absolvit." Alter Servii locus est : » Dicit Donatus , in 
» scribendis carminibus naturalem ordinem secutum esse 
» Virgiliuni. Primo enim pastoralis fuit in montibus vita, 
» post agriculturac amor, inde bellorum cura successit." 
Quae exstant in Vita, § 90: » Illud erit probatissimum , 
» Bucolicum carmen originem ducere a priscis temporibus, 
» quibus vita pastoralis exercita erat; et merito Virgilium, 
wprocessurum ad alia carmina, non aliunde coepisse nisi 
» ab ea vita quae prima in terris fuit. Nam postea rura 
» cnlta , et ad postremum pro cultis et feracibus terris 
» bella suscepta: quod videtur Virgilius in ipso ordine 
» operum suorum voluisse monstrare, cum pastores primo, 
» deinde agricolas canit, et ad ultimum bellatores." 

Scriverius apud Burmannum Sec. ad Anth. Lat. T. I. 
p. 569 Servii testimonio usus est contra viros doctos qui 
vitam banc Donato abjudicaverunt. Sane illi nullo satis 
firmo argumento usi esse videntur : ut recte censet Bartb. 
Adv. XXX, 24. Varia semper de hac Vita eruditorum 
judicia fuerunt. J. G. Vossius, Inst. Orat. VI, 2. dicit, 
non^ Aelium Donatum esse, qui Virgilianam vitam con- 
scribillavit nobis, majorum gentium Grammaticum, sed 
Tiberium, qui vix Lucilianum illud commeritus sit elo- 
gium: Sarcinatorem esse summum, suere centonem optime. 
Sic fere judicaverat etiam Scaliger ad Propert. IV, 1, 91. 
scribens: » Grammatista ille qui Virgilii vitam ex multis 
» auctoribus tamquam centonem consarcinavit." Ortae 
saepe sunt tales reprehensiones ex locis, quos interpolatos 
esse docuerunt Codd. meliores: quod imprimis vaJet de 
reprehensione Rutgersii , Venus. Lect. cap. 3o. .Ceteroquin 
hanc Vitam perdoctam eleganterque et bene Latine scrip- 
tam esse, non video quomodo negari possit. 

Scrivcrius, 1. cit., Servii testimoniis hunc locum ad- 
didit e Glossario Isidori : » Lenociniis. Donator : pro- 
» nunciabat autem cum suavitate, cum lenociniis miris." 

Ubi pro Donator, suffragante Glossario Ms. Scaligeri apud 
Burm. 1. I*| corrigendum est Donatus. Leguntur haec in 
Vita § 43 : » Pronunciabat autem maxima cum suavitate 
» et lenociniis miris." Ita enim pleraeque editiones; sed 
Danielis editio habet: » maxima cum suavitate cum leno- 
»ciniis miris;" quae scriptura a glossatoribus citatis fir- 
matur. Atque hinc etiam apparet veram esse sententiam 
Ger. Vossii ad Vellej. II, io3. et Gronovii in nota ad 
hanc Vitam tertia, qui putant maxime sinceram ejus edi- 
tionem esse, quae Danielis codici debetur. Idem Vossius 
eodem loco judicavit , multa in hac Vita e Suetonii libro 
de poetis expressa esse, idque stilum multis locis indi- 
care; cujus rei etiam exemplum attulit. Plurimis exem- 
plis opinionem Vossii postea probavit summus vir, Joh. 
Fred. Gronovius. Suspicatus hoc ipsum erat Barthius, 
qui in Advers. XXX, 24. de hujus Vitae auctore agens, 
egregie ita scripsit : » Modo is sit verus Donatus , de quo 
» tamen cur tantopere viri docti dubitent, rationem adhuc 
» ex iis docti sumus nullam. Sane vel Tiberio vel Aelio 
» Donato collectanea illa non pudenda sint , quorum uter 
»sit, Suetonium auctorem habere potuit, cui talia non 
» panca et edita et non edita adscribunt eruditissimi viri." 
Notandtun est, quod Vitae Terentii, quae Aelio Donato 
adscribitur, pariter pars maxima integris verbis e Sueto- 
nio descripta sit, ut ipse auctor testatur. 

Ceterum, ut manifestius appareat, quae sit hujus Vitae 
ratio, pauca addenda sunt. Heynius ad § 8o notavit : 
» Quae sequuntur, male narrationi de vita subjecta sunt, 
» cum ad sola Bucolica respiciant , atque his potius prae- 
» figenda sint." Atqui vero omnia, et narratio de vita 
poetae, et cetera quae hic leguntur, Bucolicis ab auctore 
praefixa fuerunt. Rectissime enim Fabricius in Bibl. Lat. 
T. II. p. 247 scripsit: »Vita Virgiiii, quam Donato 
» scriptore habemus, videtur praemissa ab eo fuisse com- 
» nientariis in Bucolica, qui interciderunt." Quod ut me- 

lius intelligatur , videndum est, quaenam ab interpretibus 
illius aetatis in prolegonienis ad expositiones poetarum 
tractari solerent. Servii in principio commentarii ad Ae- 
neida verba sunt haec : » In exponendis auctoribus baec 
» consideranda sunt: Poetae vita: Titulus operis: Qualitas 
»carminis: Scribentis intentio: Numerus librorum: Ordo 
»librorum: Explanatio." Singula deinceps suo ordine 
persequitur. Atque eadem pari serie tractavit in prooemio 
ad Bucolica, nisi quod ibi praeterea causam scribendi in- 
tentioni poetac subjunxit, vitam vero Virgilii non cnarra- 
vit, monens: » Poetae vitam in Aeneide diximus." Ex 
quo looo , et verbis his in Praef. ad Acncida : » Haec , 
» quantum ad Aeneidem pertinet, dixisse sufficiat: nam 
» Bucolicorum et Georgicorum alia ratio est;" vel solis 
intelligitur, Servium prius commentarium in Aeneida scrip- 
sisse, deinde in Bucolica et Georgica. IIoc exinde, quod 
in interpretatione Georgicorum saepc remisit ad ea quae 
in Aeneida scripserat, recte jam effecit Burmannus major 
in notis ad Serv. I Georg. 208 et VIII. Aen. 568, postqne 
eum Burmannus Secundus in Praefatione Virgiliana, et 
Clariss. Lion, Praef. ad Scrv. p. VII. Video Te, Vh* 
Celeberrime, de hac re subdubitassc in HisL Cr. II, 
85-85, et collegisse loca e commentario in Aeneida, ubi 
contraria ratione Servius citavit, quae scripserat ad Buco- 
lica aut Georgica. Sed loca illa ad unum omnia deside~ 
rantur in optimis Mss, ut monuit Cl. Lion, 1. c. p. VIII: 
ct illam citandi rationera novum validumque argumentum 
esse existimo, quo probetur, revera Servii non esse addi- 
tamenta quibus carent codices vetustiores. Hoc igitur 
discrimen cst inter Servii et Donati praefationera , quod 
ille ab Aeneide, Donatus a Bucolicis poctae interpretatio- 
nem inchoaverit. Hinc prolegomena gencralia de vita ct 
operibus poetae in prooemio ad Eclogas collocavit Do- 
natus, in praefatione ad Aeneida Servius. Caeteroquin 
cadem fere eodem ordine Donatus tractavit. Postquam 

primo loco poetac vitam exposuisset, § 80 ait: » Nunc 
» quoniam de auctore summatim dixiinus , dc ipso jam 
» carmine dicendnm videtur: quod bifariam tractari solet, 
»hoc est, et ante opus, ct in ipso operc. Antc opus 
»titulus, causa, intentio. Titulus, in quo quaeritur, 
» cujus sit. Causa , unde ortum sit , et quarc lioc potis- 
» simum sibi ad scribendum poeta praesumserit. Intentio 
»in qua cognoscitur, quid efficere conetur pocta. In ipso 
»opere sane tria spcctantur: numerur, ordo, cxplicatio." 
Haec cuncta exsecutus, § io5 nit: » Supercst explanatio: 
» ad quam antequam veniamus, illnd dixerhn, etc." — 
Ergo post illud dictum ad ipsam camiinis expositioncm 
Donatus fecit transitiun; habemusque adeo integra*ejus 
ad Virgilium prolegomena, quibus omnia continentur quac 
expositionibus poetarum praemittenda existimabantur. Ab 
altera partc apparet, ea quac leguntur § 84 sqq. dc ori- 
gine Bucolici carminis, et § 91-97 de causa quae volun- 
tatem poetae attulerit Bucolica scjibendi, omnino ad rein 
pcrtinerc, neque in his prolegomenis desiderari potuisse: 
ut et ipsius auctoris verba § 80 docent. Quapropter non 
audicndus Ileyiiius, qui ad § 84 annotavit: »Eadem quae 
» hic incmorantnr reperias in princ. Comment. Servii , c 
» quibus huc vidcntur male revocata esse;" item ad § g3: 
» Sunt autcm ct haec ad § 97* a sequiore manu, forte ex 
» Scrvii Commcnt. princ. inserla." Si csset tanta inter 
Donati et Scrvii verba similitudo ut ex altero in alterum 
translata cssc appareret: tanien potius par esset existimarc, 
Scrvium haec dcscripsisse c Donato, quem in eodem pro- 
oemio ipse auctorem citaverit. Sed tanta similitudo non est. 
Easdem rcs ab utroque tradi , non est mirandum. Sic dc 
origine Bucolici carrainis eadera ferc ab omnihus Gram- 
maticis, alteri ab altero quasi per manus tradita, exponi 
solebant, tam a Graecis in prolegomenis in Tlieocritum, 
quam a Latinis in praefatione ad Virgilii eclogas. Nec 
propterea cum Heynio ad § 84 dicendum cst, ca quac in 

Donato hac de re leguntur pleraque esse conversa e Graeco 
grammatico qui praefigi Theocrito solet. Cf. eund. ad § 107. 
Non adeo inter se conveniunt Donatus et Graecus grammati- 
cus. Et etiam ille grammaticus habet ab aliis, sicut La- 
tini. Similia quoque leguntur in prolegomenis Probi ante 
scholia in Eclogas. Obiter observandum a Probo .fy»dem fe- 
re, quae a Donato et Servio, atque eodem ordine tractari. 
Post poetae vitam reperies Originem Bucolici carminis , 
Qualitatem carminis, Causam scribendi, Ordinem eclogarum. 

Ceterum cum Aelii Donati commentarius in Virgi- 
lium, Serviano obscuratus, perierit, sola servata est hujus 
commentarii praefatio, fortasse quod in ea poetae vita 
diligentius, quam in Servii prolegomeno, e*poneretur. Et 
saepe factum est, ut scholiastarum prolegomena vel tota 
vel partim servarentur, ipsis scholiis neglectis. Multas 
auctorum Vitas quae eorum scriptis in Mss. praefixae repe- 
riuntur, ex hujusmodi prooemiis desumtas esse credibile 
est. Sic Persii Vita inscribitur: De commentario Probi 
sublata quod recte Tneodorus Bergkius, vir inter prae- 
cipua decora nostrae aetatis numerandus, nuper explicavit 
(Zeitschrifi fiir die Alterthumswissenschaft. i845. p. 
125.), fuisse eam a Probo commentario suo praemissam; 
comparans cum titulo Vitae Thucydidis a Marcellino 
conscriptae in Cod. Heidelbergensi: m«^iaa/m» i* t*?> tk 

Qtvxvtih' r%«x{»f ntf\ r»v fUm avrev Qevtcvlfiev Ml t?« vv 

xiyev itU<. Eadem res cst in vita Virgilii, de qua nobis 
senno. Sublata est de commentario Aelii Donati. — Ce- 
terum si comparetur haec Aelii Donati Praefatio cum Prae- 
fatione Tib. Claudii, tum vero apparebit, quam diversa 
fuerit utriusque interpretis ratio. 

Proposueram mihi in hac epistola alias etiam quaes- 
tiones tractare de Virgilii Scholiastis. Sed quoniam vereor 
ne nimis longus fiam, malo hic finem facere, cetera ad 
aliud tempus servare. Paucula tantum subjiciam, quac 

dum haec epistola typis exprimitur, supra disputatis ad- 
deuda reperi. Sunt autcm haec. 

Schopeuus in Dissert. Gritica de Terentio et Donato 
ejus interprete, edita Bonnae, 1821, quamvis rem in hac 
epistola tractatam uno tantum verho tetigerit, eam tamen 
sententi" 1 secutus est, quam et ipse prohare conatus sum. 
Scripsit enim p. 33: » Virgilianas Aelii Donati commenta- 
»tiones Hieronymus laudat, easdemque quoties Donatura me- 
»morat, Servius respectat, qui senem videre potuit puer. 
» Quae in Maronem nunc feruntur commenta, ea Tiberii 
» Claudii Donati esse, Grammatici et aetate et ingenio 
» longe inferioris , inter eruditos jam sat constat." Idem 
quae deinceps p. 53-55 de Donato Oratore et Gramma- 
tico dixit, confcrenda sunt cum nostrae epjstolae p. 29 sq. 
Addo etiam, Barthio ad Stat. V Theh. 78 recte (ut e 
supra scriptis apparet) Servium dici non insolentem Do- 
nati reprehensorem, ubi is connivet: eundemque inAdvers. 
XXXIII, i3 ita de Tih. Donato verissime scripsisse: »Est 
» paraphrastes non ineptus sed diligens, ut dissentiamus 
» a Paulo Merula titulum Donati adspernante, cura utique 
» plures ejus nominis studiique fuerint. Sed de hoc in 
» Duhiorum Scriptorum Constitutione." Eodem argumento 
nos contra Merulam usi sumus, p. 32. — Postremo ad- 
jiciam, locum Ael. Donati quem a Servio ad II Georg. 4 
citatum p. 12 retuli, spectasse Mythographum veterem, 
editum inter Scriptores Rerum Mythicarum a G. H. Bo- 
de, Cellis i834, p. 243: wDicitur Lenaeus sive a Graeco 
» id est lacus, sive secundum Donatum ah eo quod 
»mentem deleniat. Nam quod Servius minime primam 
»producere asserit, quia videlicet Graecum nomen Lati- 
»nam non recipiat etymologiam, de eo Tullius, ut supra 
»innuimus, aliique non pauci dissentire videntur. Utri 
wautem parti favendum sit, juxta controversiam de con- 
» trariis legihus relinquo ventilandum. , ' Uhi cum in uno 
Ms. vox primam ante producere omittatur: ex laudato 

Servii loco, quem sequitur hic scriptor, corrigendum vi- 
detur: Nam qnod Servius minime hoc procedere asserit. 
Sed Tuum de hac re judicium esto. Idem de omnibus 
quae in hac epistola scripsi, dictum intelligi velim. Se- 
dulo id egi , ut quod verum esset reperirem. Magnum au~ 
tem mihi veritatis argumentum habebitur, si Tuum tulero 
assensum. 

Vale, Vir Praestantissime, et ipse literas veteres, ut 
facis, insigniter augere perge, nostrisque juvenilibus stu- 
diis fave. Scribebam Amstelodami, anno mdcccxlv. 




EMENDANDA. 



p. 37. lin. 5. pro: Fabriciua ad Donali commcntarios; legatur: 
Fabriciue in Praefat. editioni» Virailii f et in nota ad Donati 
commentarioe, 

p. 40. lin. 19. deleantur quae leguntur inde a: Sic ad II, 824, 
usque ad: repeiiio. 

